ধোনিই সর্বকালের সেরা অধিনায়ক, স্বীকৃতি ব্রিটিশ তারকার - former england cricketer Kevin Pietersen picks Mahendra Singh Dhoni as greatest captain ever, Bangla News\nটিম ইন্ডিয়ার 'ক্যাপ্টেন কুল' মহেন্দ্র সিং ধোনি। ছবি- এএফপি।\nধোনিই সর্বকালের সেরা অধিনায়ক, স্বীকৃতি ব্রিটিশ তারকার\n১ মিনিটে পড়ুন . Updated: 19 Apr 2020, 10:39 AM IST HT Bangla Correspondent\nক্রিকেটের ইতিহাসে এমন অনেক ক্যাপ্টেন রয়েছেন, যাঁরা শুধুমাত্র নেতৃত্বের গুণে দলকে সাফল্যের চূড়ায় নিয়ে গিয়েছেন।\nmahendra singh dhoniMS DhoniKevin Pietersengreatest captain\nঅন্যান্য খেলার তুলনায় ক্রিকেটে ক্যাপ্টেনের ভূমিকা হয় অত্যন্ত গুরুত্বপূর্ণ। একজন ক্যাপ্টেনের বিচক্ষণতা ম্যাচের রং বদলে দিতে পারে ক্রিকেটে। তা সে বোলিং পরিবর্তনেই হোক, ফিল্ড প্লেসমেন্টেই হোক, অথবা ব্যাটিং অর্ডারে ছোটখাটো রদবদল, ক্যাপ্টেনের একটা সিদ্ধান্ত ম্যাচের নিয়ন্ত্রক হয়ে দেখা দিতে পারে এই খেলায়।\nক্রিকেটের ইতিহাসে এমন অনেক ক্যাপ্টেন রয়েছেন, যাঁরা শুধুমাত্র নেতৃত্বের গুণে দলকে সাফল্যের চূড়ায় নিয়ে গিয়েছেন। ক্লাইভ লয়েড থেকে শুরু করে কপিল দেব, ইমরান খান, স্টিভ ওয়া, রিকি পন্টিং, সৌরভ গঙ্গোপাধ্যায় পর্যন্ত দীর্ঘ একটা তালিকা তৈরি করা যায় সফল অধিনায়কদের। তবে ক্রিকেটের ইতিহাসের সর্বকালের সেরা দলনায়ক হিসেবে যদি কোনও একজনকে বেছে নিতে বলা হয়, কাজটা নিঃসন্দেহে অত্যন্ত কঠিন হয়ে দাঁড়াবে। সেই কঠিন কাজটিই করতে বলা হয়েছিল প্রাক্তন ইংল্যান্ড তারকা কেভিন পিটারসেনকে, যিনি নিজেও অল্প সময়ের জন্য নেতৃত্ব দিয়েছেন জাতীয় দলকে। এক্ষেত্রে পিটারসেন অস্বীকার করতে পারলেন না মহেন্দ্র সিং ধোনির কৃতিত্বকে। ইতিহাসের সেরা অধিনায়ক হিসেবে 'ক্যাপ্টেন কুল'কেই বেছে নেন কেপি।\nস্টার স্পোর্টসে ধোনিকে নিয়ে আলোচনা প্রসঙ্গে পিটারসেন বলেন, 'প্রত্যাশার চাপ নিয়ে ধোনি যেটা করে দেখিয়েছে, তা অস্বীকার করা কঠিন হবে। শুধুমাত্র সকলের প্রত্যাশার জন্যই ও নিজের জীবন কীভাবে কাটিয়েছে এবং ভারত ও চেন্নাই সুপার কিংসের অধিনায়কত্বের সময় কোন পর্যায় দিয়ে যেতে হয়েছে ওকে!'\nধোনির নেতৃত্বে ভারতের সাফল্যের ইতিহাস অত্যন্ত উজ্জ্বল। ২০০৭ সালে ভারতকে টি-২০ বিশ্বচ্যাম্পিয়ন করেন মাহি। ২০১১ সালে ঘরের মাঠে ধোনির নেতৃত্বে দ্বিতীয়বারের জন্য ওয়ান ডে বিশ্বচ্যাম্পিয়ন হয় টিম ইন্ডিয়া। ২০১৩ সালে ধোনি দেশকে এনে দেন আইসিসি চ্যাম্পিয়ন্স ট্রফি। তাঁর নেতৃত্বেই ভারত টেস্টের এক নম্বর দল হিসেবে উঠে আসে। এছাড়া ধোনির ক্যাপ্টেন্সিতে চেন্নাই সুপার কিংস ৩ বার আইপিএল চ্যাম্পিয়ন হয়।


চিলমারীর অষ্টমীর মেলা | চিন্তা | দেশ রূপান্তর\nনাহিদ হাসান | ২০ মে, ২০১৯ ০০:০০\nউত্তরবঙ্গের বৃহত্তম মেলার নাম চিলমারীর ব্রহ্মপুত্র পাড়ের অষ্টমীর মেলা। চৈত্র মাসের অষ্টম তিথিতে হিন্দু সম্প্রদায়ের স্নানকে কেন্দ্র করে এই মেলাটি বসে। প্রতি বছরই ভারত, নেপালসহ দেশের বিভিন্ন স্থান থেকে বিপুলসংখ্যক পুণ্যার্থী চিলমারীর ব্রহ্মপুত্র নদের পাড়ে আসে। স্নান উৎসবকে কেন্দ্র করে নদের পাড়ে দুই দিন ধরে লোকজ মেলা অনুষ্ঠিত হয়। এবারে এই মেলা বসেছিল বিষমা বা চৈত্রসংক্রান্তির দিন।\nমন্টেগুমারি মার্টিন ১৮৩৮ সালে ‘Eastern India’ Voll-lll, London নামক গ্রন্থে জানিয়েছেন, ‘এখানে যদিও প্রার্থনা করার মতো বাড়িঘর নেই, তবে এই দুটো স্থানই স্নানের জন্য ব্যাপক ব্যবহৃত! হিন্দু তীর্থযাত্রীরা বরুনিচর (অষ্টমীর চর) নামে একটি চর, যা ব্রহ্মপুত্রের ওপর চিলমারীর পাশে অবস্থিত, সেখানে জড়ো হয়। এটা একটা উৎসবে পরিণত হয়, যাকে বারুনি উৎসব বলা হয়। এমনি সাধারণ বছরগুলোয় প্রায় ৬০ হাজার জনের মতো মানুষ এখানে আসে, তবে যদি উৎসবটা বুধবারে হয় তবে এই সংখ্যা ১ লাখ ছাড়িয়ে যায়! এ রকম দিনে সুদূর বানারস ও জগন্নাথ থেকেও লোকজন এখানে আসে।’\nজনশ্রুতি আছে, ভারত ভাগের আগে এই স্নানকেন্দ্রিক মেলা ১৫-১৮ দিন চলত। বিভিন্ন মেলা বিভিন্ন কারণে বিখ্যাত। কোনো মেলা শিল্পদ্রব্য, আবার কোনো মেলা খাদ্যদ্রব্য বা সাংস্কৃতিক অনুষ্ঠানের জন্য বিখ্যাত। তেমনি চিলমারীর মেলা মাছ ও মহিষের দইয়ের জন্য বিখ্যাত। এই গ্রন্থে তিনি বলেছেন, ‘আমরা বলতে পারি, চিলমারী এলাকাটি এক সময় প্রাচীন বন্দরনগরী ছিল, যা লিভারপুল বা গ্লাসগো শহরের মতো গুরুত্বপূর্ণ।’ কারণ হিসেবে বলা যায়, এটি ছিল ব্যবসার প্রসিদ্ধ স্থান। এখানে জাহাজ তৈরির কারখানা, কাঁসা ও পিতলের বাসন-কোসন তৈরির কারখানাসহ অনেক কিছু ছিল, যা ১৮৩৬ সালের পূর্বেই ব্রহ্মপুত্রের করাল গ্রাসে বিলীন হয়ে গেছে।’\nব্রিটিশ পর্বের পূর্বে অষ্টমীর মেলার মতো মেলাগুলো ছিল কারিগরপ্রধান বাংলার বাণিজ্য মেলা। মাসব্যাপী চলা এইসব মেলায় কৃষক-কারিগর পরিবার সারা বছর কৃষিকাজের পাশাপাশি শিল্পপণ্য উৎপাদনের মধ্য দিয়ে বাংলা তথা ভারতকে সবচেয়ে ধনী ভূখণ্ডে পরিণত করেছিল সেইসব পণ্যকে সরাসরি ক্রেতার সামনে তুলে ধরতে। তবে এখন যেমন বাণিজ্যমেলাগুলোতে কয়েকশ গজের মধ্যে বৃহৎ দোকানগুলোর উপস্থিতি দেখি, তখন তা কয়েক মাইলব্যাপী মেলায় ক্ষুদ্র ক্ষুদ্র দোকানের মধ্য দিয়ে উপস্থিত হতো। বিপুল উদ্বৃত্ত অর্থনীতির দেশ যে ধারের দেশে পরিণত হয়েছে, তার কারণ এই বাজার ব্যবস্থার ভারসাম্যে পরিবর্তন। তখন রাষ্ট্রক্ষমতার কাছাকাছি না থেকেও, প্রত্যক্ষ সাহায্য না নিয়ে গড়ে উঠেছিল ব্যাপ্ত উৎপাদন ব্যবস্থা, বিপুল বাণিজ্যচক্র, অসাধারণ জ্ঞানচর্চার ধারা আর উদ্বৃত্ত অর্থনীতি।\nমেলা শব্দের মানে হরিচরণ বাবু করেছেন এটা, ‘যেখানে বিভিন্ন দিক হতে এককেন্দ্রের দিশায় এসে মানুষেরা মনে মনে মিলে এক হয়ে যায়; কিংবা সীমায়িত সত্তা দিশাগ্রস্তভাবে নিজেকে স্ফুটিত করে বা মেলে ধরে যাতে; অথবা যেখানে বহুসত্তার আগমন ঘটে।’\nগ্রামব্যবস্থা মানে অভদ্র, অপুঁজিবাদী, অনুশাসনীয়, সাম্য লক্ষণযুক্ত, ক্ষমতার বাইরে দাঁড়িয়ে থাকা ছোটলোকীয় অরাজক সমাজ। এখানে মানসিক শ্রম আর কায়িক শ্রমের ভেদ নেই। যেমন চর্যাপদের কবিদের নামগুলোÑ শবরিপা, মীনপা, গোরক্ষাপা, নারোপা, ছত্রপা, কোটালিপা। শবরিপা মানে ব্যাধ, মীনপা মানে জেলে, গোরক্ষাপা মানে রাখাল। তা ছাড়া আচরণের ভিত্তিতেও নামকরণ করা হতো। যেমন লূইপা মানে যিনি মাছের পেটি খেতে ভালোবাসেন, বীণাপা মানে যিনি বীণা বাজাতে ভালোবাসেন। এখনো গ্রামদেশে নামকরণ করা হয় নামের অর্থের দিকে খেয়াল রেখে।\nওম প্রকাশজী বা সুশীল চৌধুরীরা গবেষণা করে দেখিয়েছেন, পলাশীর আগ পর্যন্ত তাঁতীরা ব্যবসায়ীদের দাদন ফিরিয়ে দিতে পারতেন। তাদের রোজগার ছিল ইউরোপের তাঁতীদের তুলনায় অনেক বেশি, তারা বিশ্বজুড়েই ব্যবসা করতেন। ১৮০০ সালের পর ঔপনিবেশিক শাসনের মদদে বড় করপোরেট পুঁজি উৎপাদক-বিতরকদের বুকে বন্দুক ঠেকিয়ে তাঁতীদের ধ্বংস করল। ইউরোপে ইস্পাতের কারখানাগুলো ততক্ষণ পর্যন্ত চলেনি যতক্ষণ না ভারতের ৩০ হাজার\nচলন্তিকা ছোট্ট গলনচুল্লির ধারক-বাহক ডোকরা উৎপাদকদের ধ্বংস করা হয়নি।\nআজো ব্রিটিশপূর্ব যুগে বানানো প্রচুর লোহার সামগ্রী বাংলার আকাশের তলায় পড়ে আছে মরচেবিহীন হয়েই। এখন পর্যন্ত টাঙ্গাইল-ঢাকাই কারিগরদের হাতে বানানো তাঁত ও দক্ষতার কাছে যন্ত্র উৎপাদিত কাপড় মান খুবই সাধারণ। ব্রিটিশদের ২০০ বছরে এ অঞ্চলের কারিগরদের জ্ঞানের পরম্পরাকে ধ্বংস করে প্যাটেন্টের ব্যবসা খোলা হয়েছে। ২ হাজার বছর ধরে ইন্ডিগো মানে নীলের একচেটিয়া ব্যবসা বাংলা তথা ভারত করেছে, কিন্তু কোনো নীলকর তৈরি হয়নি। আর ব্রিটিশ শাসনের ৫০ বছরের মধ্যেই নীলকর তৈরি হয়ে গেল। আমরা বাণিজ্যমেলাসহ শিল্পপতি ও করপোরেট ব্যবসায়ীদের বিভিন্ন ধরনের মেলা দেখি। তারা রাষ্ট্র ও মিডিয়াকে তার প্রসার-প্রচারে ব্যবহারও করে। সমানভাবে কৃষক-কারিগরদের প্রাণ-প্রকৃতিভিত্তিক মেলাগুলোকে নিরুৎসাহিত করা হয়।\nতত্ত্বকথা হচ্ছে, বাংলা তথা ভারত তথা এশীয় উৎপাদন ব্যবস্থা শিল্পবিপ্লবীয় উৎপাদন দর্শন থেকে আলাদা। এই উৎপাদন ব্যবস্থা মূলত বড় পুঁজির প্রতিস্পর্ধী অবস্থানে দাঁড়িয়ে। এই ব্যবস্থায় উৎপাদকদের কোনো বাধা শ্রমিক ছিল না, মূল ভিত্তি ছিল বংশপরম্পরা উৎপাদনজ্ঞান, অর্জিত দক্ষতা এবং সামাজিক সুরক্ষা আর কাঁচামাল ও উৎপাদিত দ্রব্যের ওপর তাদের অধিকার। এই ব্যবস্থা সামাজিক সাম্যের ওপর দাঁড়ানো। মুক্তিযুদ্ধের মাধ্যমে আমরা এটাই চেয়েছিলাম।\nকৃষকের জমি নাই হয়ে যাচ্ছে। দেড় কোটি যুবক বিদেশে দাসের জীবনে। দেশে কেউ গার্মেন্ট ধসে নিহত, কেউ সাগর পাড়ি দিতে গিয়ে। সবাই ডলারের জোগানদার মাত্র। ওপরের দিকের ৫ ভাগ যে গতিতে সম্পদশালী, সেই একই গতিতে নিচের দিকের মানুষ নিঃস্ব হচ্ছেন। বলা যায়, ৯৫ ভাগ মানুষই ৫ ভাগ সম্পদশালীর পুঁজি নির্মাণের জ্বালানি।\nআমরা যদি কৃষকের ভাগ্য পরিবর্তন করতে চাই, তাহলে ফসলের ন্যায্যমূল্যের পাশাপাশি কৃষককে বাড়তি আয়ের রাস্তা করে দিতে হবে। মানে কারিগর ও বিতরক হয়ে ওঠার পথ করে দিতে হবে। কৃষক-কারিগর বছরব্যাপী যে পণ্যটি প্রস্তুত করবেন, তা যেন তিনি এই মেলায় সরাসরি ভোক্তার হাতে তুলে দিতে পারেন। আর মেলাগুলোকে অনন্য বৈশিষ্ট্যমণ্ডিত নিয়মিত হাটগুলোর সম্মিলিত বর্ষিক উৎসব হিসেবে গড়ে তুলতে হবে। চিলমারীর অষ্টমীর মেলার মতো বৃহৎ মেলাগুলোকে ধরেই সে পথে এগোনো যায়।\nলেখক : কুড়িগ্রামের রেল-নৌ, যোগাযোগ ও\nপরিবেশ উন্নয়ন গণকমিটির সভাপতি


৪০০ জনের বিরুদ্ধে ধর্ষণের অভিযোগ, কিশোরীর ছাড়েনি পুলিশও! - Dilara Jahan\nHome » ৪০০ জনের বিরুদ্ধে ধর্ষণের অভিযোগ, কিশোরীর ছাড়েনি পুলিশও!\n৪০০ জনের বিরুদ্ধে ধর্ষণের অভিযোগ, কিশোরীর ছাড়েনি পুলিশও!\nby Dilara November 15, 2021\nwritten by Dilara November 15, 2021\nকিশোরীর উপর নারকীয় অত্যাচারের অভিযোগ উঠেছে মহারাষ্ট্রের বীড জেলায়। গত ছয় মাস ধরে ৪০০-র বেশি ব্যক্তি ধর্ষণ করেছে বলে অভিযোগ ১৬ বছরের এক কিশোরীর। ওই নাবালিকার দাবি, থানায় অভিযোগ জানাতে গিয়েও এক পুলিশকর্মীর লালসার শিকার হতে হয়েছে তাকে। বর্তমানে ওই নির্যাতিতা কিশোরী দুই মাসের অন্তঃসত্ত্বা।\nচলতি সপ্তাহে অভিযোগ দায়ের হয়েছে পুলিশে। বীড জেলার পুলিশ সুপার রাজা রামাস্বামী জানিয়েছেন, নাবালিকাকে ধর্ষণের অভিযোগে তিন জনকে গ্রেফতারও করা হয়েছে। রবিবার রাজা বলেছেন, ‘‘নির্যাতিতার অভিযোগের ভিত্তিতে শিশুবিবাহ, ধর্ষণ, যৌননিগ্রহ এবং পকসো আইনে মামলা দায়ের করা হয়েছে। গত ছয়মাসে ৪০০ জন নাবালিকাকে ধর্ষণ করেছে বলে অভিযোগ। এক পুলিশকর্মীও ধর্ষণে অভিযুক্ত। ঘটনার তদন্ত শুরু হয়েছে।’’\nনির্যাতিতা কিশোরীর অভিযোগ থেকে জানা গিয়েছে, তার মা মারা গিয়েছেন বেশ কয়েক বছর আগে। আট মাস আগে তার বাবা বিয়ে দিয়ে দেন। নাবালিকার অভিযোগ, শ্বশুরবাড়ির লোকেরা তাকে মারধর করে। খারাপ ব্যবহার করে। সেখান থেকে পালিয়ে বাবার কাছে ফিরে এসেছিল সে। কিন্তু বাবা আশ্রয় দেননি। তার পর বীড জেলার আম্বাজোগাই বাসস্ট্যান্ডে বাধ্য হয়ে ভিক্ষা চাইতে শুরু করে সে। এই সময় থেকেই তার উপর অত্যাচার শুরু হয়েছিল বলে জানিয়েছেন ওই নাবালিকা।\nএক শিশু অধিকার রক্ষা কমিটিকে কিশোরী বলেছে, ‘‘বহু লোক আমাকে নির্যাতন করেছে। আমি আম্বাজোগাই থানায় অভিযোগ জানাতে অনেক বার গিয়েছি। কিন্তু অপরাধীদের বিরুদ্ধে ব্যবস্থা নেয়নি। এক পুলিশকর্মীও আমার উপর অত্যাচার করেছে।’’ সব শেষে এ সপ্তাহে দায়ের হয়েছে অভিযোগ। যদিও গ্রেফতার হয়েছে মাত্র তিন জন।সূত্র- আনন্দবাজার।\nবন্ধ হোক নারী পাচারের নিত্যনতুন ফাঁদ\nএতিম শিশুর আহাজারি,আল্লাগো আর জীবনে ইতা করতাম না!\nKawsar Ali November 15, 2021 - 8:47 am\nপুলিশ অমানুষের বাচ্চা,, ভালো মানুষের বাচ্চা হলে বিচার চাইতে যাওয়া কিশোরীকে ধর্ষণ করতো না\nঅলিয়ার রহমান November 15, 2021 - 8:48 am\nপেটে যখন প্রথম বাচ্চা আসছিল, তখন অভিযোগকারী কোথায় ছিল? যাক আমরা ধর্ষকের উপযুক্ত শাস্তি চাই।\nASHEK HASAN November 15, 2021 - 8:50 am\nযত দিন সমাজে বিয়ে সহজ হবে না, তত দিন সমাজে জেনা শেষ হবে না। যে সমাজে বিয়ে করা কঠিন, সেই সমাজে জেনা করা সহজ\nআবুল হাসান November 15, 2021 - 8:52 am\nভারতে ধর্ষণে একটি কালচারের পরিনিত হয়েছে। তাদের সিনেমায় আরো নোংরামী\nরাছেল মোল্লা November 15, 2021 - 8:53 am\nভাবতে অবাক লাগে ভারতের মতো একটি রাষ্ট্রে ও পুলিশ অভিযোগকারীকে নির্যাতন করে


আগামীতে বিজেপিরই সরকার! ভোটের পর কীভাবে নতুন সরকার, জানালেন মোদী | NDA will surpass its 2014 tally, PM Modi expresses his confidence - Bengali Oneindia\n7 min ago সুপ্রিম কোর্টের রায় যাই হোক, রাজ্যের সাম্প্রদায়িক সম্প্রীতি বজায় রাখতে এককাট্টা অযোধ্যাবাসী\nআগামীতে বিজেপিরই সরকার! ভোটের পর কীভাবে নতুন সরকার, জানালেন মোদী\n| Published: May 8 2019, 18:44 [IST]\n২০১৯-এর নির্বাচনে বিজেপির জয়ের ব্যাপারে আত্মবিশ্বাসী প্রধানমন্ত্রী নরেন্দ্র মোদী। হরিয়ানার কুরুক্ষেত্রে সাংবাদিকদের প্রশ্নের উত্তরে তিনি বলেছেন, ২০১৪-র থেকে এনডি-এর ফল ভাল হবে। দেশের মানুষের মেজাজ বিজেপির পক্ষেই বলে দাবি করেছেন প্রধানমন্ত্রী।\n'হাওয়া সরকারের পক্ষে'\nপ্রধানমন্ত্রী মোদীর দাবি এবারই প্রথমবার যখন, সরকারে থাকলেও দেশে সরকারের পক্ষেই হাওয়া রয়েছে। দেশের মানুষ বিজেপির পক্ষেই রয়েছেন বলে\nদাবি করেছেন মোদী।\n'নিরঙ্কুশ হবে বিজেপি'\nমোদীর দাবি, বিজেপি একাই নিরঙ্কুশ সংখ্যাগরিষ্ঠতা পাবে ২০১৯-এর নির্বাচনে। একইসঙ্গে তাঁর দাবি, এনডিএ সঙ্গীদের নিয়েই পরবর্তী সরকার গঠন করা হবে।\nপ্রধানমন্ত্রীর আরও দাবি, আসন সংখ্যায় এনডিএ ২০১৪ কেও ছাপিয়ে যাবে। ভোটের শতাংশ বাড়বে বলে মনে করছেন মোদী।\n'প্রধান ইস্যু জাতীয় নিরাপত্তা ও সন্ত্রাসবাদ'\nহয়ে গিয়েছে পাঁচ দফা। এখনও বাকি দুই দফা। এর মধ্যেও প্রধানমন্ত্রী মোদী বলেন, এবারের সাধারণ নির্বাচনে প্রধান ইস্যু হল, জাতীয় নিরাপত্তা ও সন্ত্রাসবাদ। দেশে\nউন্নয়নের ইস্যুতে চ্যালেঞ্জ করে বিরোধীদের বিতর্কের আহ্বান জানিয়েছেন তিনি।\nnarendra modi bjp lok sabha elections 2019 photo feature নরেন্দ্র মোদী বিজেপি লোকসভা নির্বাচন ২০১৯\nExpressing confidence in BJP’s victory in the 2019 elections, PM Modi predicted that NDA’s vote tally will increase as compared to the 2014 figures\nStory first published: Wednesday, May 8, 2019, 18:44 [IST]


\tআদৌ ফিরবেন এটিএম কামাল!\n৫ জ্যৈষ্ঠ ১৪২৬, রবিবার ১৯ মে ২০১৯ , ৩:৩৪ অপরাহ্ণ\n» রাজনীতি » আদৌ ফিরবেন এটিএম কামাল!\nসিটি করেসপনডেন্ট || নিউজ নারায়ণগঞ্জ ০৯:৫১ পিএম, ১৫ জুলাই ২০১৮ রবিবার\nনারায়ণগঞ্জ মহানগর বিএনপির সাধারণ সম্পাদক এটিএম কামাল পাড়ি জমিয়েছেন আমেরিকাতে। ৮ এপ্রিল তিনি হযরত শাহজালাল আন্তর্জাতিক বিমান বন্দর ত্যাগ করেন। এর পর থেকে তিনি সেখানেই তার মেয়ের বাসায় রয়েছেন। একান্তই চিকিৎসার জন্য তিনি সেখানে রয়েছেন বলে জানিয়েছেন তার পরিবার এবং চিকিৎসার সামগ্রিক কাজ শেষ হলেই তিনি দেশে ফিরে আসবেন বলেও জানিয়েছেন পরিবারের সদস্যরা।\nঠিক কবে নাগাদ দেশে ফিরবেন এটিএম কামাল এটি নিয়ে অনেকেই প্রশ্ন তুলেছেন। কারণ চিকিৎসার অজুহাতে এত দীর্ঘ সময় তার দেশের বাইরে থাকার নজির নেই। এবারই প্রথম আর দলের এই অবস্থায় এটি রাজনৈতিকভাবেই দেখছেন অনেকে। অনেকের ধারণা আন্দোলন, রাজপথে থাকা এবং মাঠের কাজের ধকল থেকে নিজেকে সামলে রাখতেই এখন দেশের বাইরে অবস্থান করছেন তিনি। নির্বাচনের তফসিল ঘোষণা হলেও হয়তো তিনি চলে আসবেন।\nএদিকে দলের সিনিয়র নেতাদেরকে এটিএম কামাল জানিয়েছেন তিনি দলের প্রয়োজনে দল যদি মনে করেন এখনি তাকে প্রয়োজন তবে তিনি চিকিৎসার কাজ অসমাপ্ত রেখেই চলে আসবেন দেশে। এটি তিনি বার বারই বলে আসছেন। তবে তার এ কথায় আশ্বস্ত হয়ে দলের নেতারা তাকে সময় দিচ্ছেন চিকিৎসার জন্য। তিনিও এখন দলীয় কার্যক্রম কম থাকায় ধীরেই নিজের কাজ শেষ করছেন সেখানে।\nএ ব্যাপারে জানতে এটিএম কামালের সাথে যোগাযোগ করা হলে তিনি মুঠোফোনে জানান, শুধু চিকিৎসা ও পারিবারিক কিছু কাজেই তিনি এখানে এসেছেন। সেখানে থেকেও তিনি রাজনৈতিক সকলের সাথে যোগাযোগ রক্ষা করছেন ও কাজ করে চলেছেন। দেশের ফেরার জন্য তিনি নিজেই অস্থির হয়ে রয়েছেন এবং সেখানে চিকিৎসার কাজ শেষ হলে ডাক্তারের পরামর্শ অনুযায়ী ঈদ উল আযহার পর পরই তিনি দেশে ফিরবেন। তার দেশে ফেরা কিংবা রাজনিতিক বিষয়ে কাউকে বিভ্রান্ত না হতেই তিনি অনুরোধ করেছেন।


রাশিয়া বিশ্বকাপে খেলতে পারে ইতালি!\nপ্রকাশ: ২০১৭-১১-২৪ ১২:০৫:২৪ পিএম || আপডেট: ২০১৭-১১-২৪ ৬:৫০:০৩ পিএম\nক্রীড়া ডেস্ক : বাছাইপর্বের বাধা পেরোতে না পারায় বিশ্বকাপ থেকে ছিটকে পড়েছে চারবারের বিশ্বচ্যাম্পিয়ন ইতালি। ইউরোপিয়ান অঞ্চল থেকে হট ফেবারিট হয়েও তাদের ছিটকে পড়াকে বড় ট্র্যাজেডি হিসেবে দেখছেন অনেকেই। তারপরও রাশিয়া বিশ্বকাপের মূলপর্বে জায়গা পাওয়ার সম্ভাবনা রয়েছে আজ্জুরিদের!\nবাছাইপর্বে প্লে-অফে ওশেনিয়া অঞ্চলের নিউজিল্যান্ডকে হারিয়ে বিশ্বকাপ নিশ্চিত করেছে পেরু। তবে টিকিট নিশ্চিত করেও রাশিয়া বিশ্বকাপ থেকে ছিটকে পড়ার শঙ্কা তৈরি হয়েছে দক্ষিণ আমেরিকা অঞ্চলের দলটির।\nনিয়ম অনুয়ায়ী ফিফার সদস্য রাষ্ট্রের ফুটবল ফেডারেশনগুলো থাকবে স্বাধীন ও স্বতন্ত্র। ফুটবল ফেডারেশনের ওপর রাষ্ট্রের কোনো প্রভাব কিংবা আধিপত্য থাকবে না। কিন্তু সম্প্রতি পেরু ফুটবল অ্যাসিয়েশনের ওপর দেশটির হস্তক্ষেপের অভিযোগ উঠেছে।\n‘লিবেরো’র প্রতিবেদনে জানানো হয়েছে, দেশটির কনগ্রেসম্যান পালোমা নোসিডা ফুটবল অ্যাসোসিয়েশনকে নিয়ন্ত্রণ করার জন্য ইনস্টিটিউট অব স্পোর্টস প্রতিষ্ঠা করতে চাইছেন। যা ফিফার নিয়মের সঙ্গে সাংঘর্ষিক। আর ফুটবল অ্যাসোসিয়েশনের সঙ্গে সরকারের বিরোধিতার কারণে বিশ্বকাপ থেকে পেরুকে বাদ দিতে পারে বিশ্ব ফুটবলের সর্বোচ্চ নিয়ন্ত্রণ সংস্থা ফিফা।\nনিয়ম অনুযায়ী কোনো সদস্য রাষ্ট্র বিশ্বকাপ থেকে নাম প্রত্যাহার করলে কিংবা কোনো কারণে অংশ নেওয়ার যোগ্যতা হারালে সেখানে নিজেদের পছন্দ মতো দল বেছে নিতে পারবে ফিফা। এই ক্ষেত্রে কোনো র‌্যাঙ্কিং বিচার করা হবে না। আর সেটা হলে চারবারের বিশ্বচ্যাম্পিয়ন ইতালিকে নিতে পারে তারা।\nবাছাইপর্বে প্লে-অফ থেকে সুইডেনের বিপক্ষে হেরে চোখের জলে বিদায় নিয়েছে চারবারের বিশ্বচ্যাম্পিয়ন ইতালি। আবারো বিশ্বকাপে খেলার ডাক পেলে অবসরের সিদ্ধান্ত পাল্টে রাশিয়া বিশ্বকাপে দেখা যেতে পরে বুফন-বুনচ্চি-চিয়েল্লিনিদের।\nরাইজিংবিডি/ঢাকা/২৪ নভেম্বর ২০১৭/শামীম\n‘অশ্লীল দেখালে সমস্যা রয়েছে’


বাথরুমে কলেজছাত্রী, ঘরে প্রবাসী, পুকুরে নববধূ ও যুবকের লাশ!\nচট্টগ্রাম ব্যুরো ১:৫২ পূর্বাহ্ণ, আগস্ট ২০, ২০১৮\nচট্টগ্রামে হঠাৎ করে রহস্যজনক মৃত্যু বেড়েই চলেছে। গত দুইদিনে মারা গেছেন চারজন। এর মধ্যে জেলার লোহাগাড়ায় নববধূ, বাঁশখালীতে কলেজছাত্রী, নগরের চান্দগাঁও আবাসিক এলাকায় শ্বশুরবাড়িতে কাতার প্রবাসী মেয়েজামাতা আর নগরের জুবলী রোডের রাণী পুকুরে অজ্ঞাত এক যুবকের মৃত্যুর খবর পাওয়া গেছে। এসব মৃত্যুর প্রকৃত কারণ অজানাই রয়ে গেছে পুলিশের কাছে।\nতবে এসব মৃত্যুর জন্য সচেতন মহল পারিবারিক কলহ, সামাজিক বিশৃঙ্খলা ও একরোখা মনোভাবকে দুষছেন।\nগত ১৭ আগস্ট শুক্রবার নগরের উত্তর চাঁন্দগাও বাহির সিগন্যাল এলাকার বক্স চৌধুরীর বাড়িতে মৃত্যু হয় কাতার প্রবাসী মেয়ে জামাতা মো. হাসান‘র (৩৮)। শ্বশুর বাড়ির পক্ষ হতে হাসান ফাঁসিতে ঝুলে আত্মহত্যার করেছে বলে দাবি করলেও নিহতের স্বজনদের দাবি তাকে হত্যা করা হয়েছে। এদিকে নিহত হাসানের মৃতদেহ ময়নাতদন্ত না করেই জেলার রাউজান উপজেলার নোয়াপাড়া ইউনিয়নের সাদারপাড়া গ্রামে নিয়ে দাফন করা হয়েছে। হাসান ওই গ্রামের মৃত নুর হোসেনের পুত্র এবং দুই পুত্র ও এক কন্যা সন্তানের জনক।\nনিহত হাসানের স্ত্রী নাছিমা আক্তার জানান, ধীর্ঘদিন কাতারে ছিলেন হাসান। সেদেশে গাড়ি চালাতেন তিনি। গত ৮ জুলাই দেশে আসেন। এরমধ্যে গত বুধবার (১৫ আগস্ট) রাতে স্ত্রী ও সন্তানদের নিজ বাড়িতে রেখে শ্বশুরবাড়িতে যান হাসান এবং সেখানেই রাতযাপন করেন। পরেরদিন বৃহস্পতিবার স্ত্রী সন্তানরাও সেখানে যান। এরপর শুক্রবার সকাল সাড়ে ৮টার দিকে ঘরের একটি কক্ষে প্লাস্টিকের দড়িতে হাসানের ঝুলন্ত লাশ দেখতে পান পরিবারের লোকজন।\nওই সময় পরিবারের লোকজন উদ্ধার করে একটি বেসরকারি হাসপাতালে নিয়ে যান। সেখানে কর্তব্যরত চিকিৎসক তাকে মৃত ঘোষণা করেন। নিহত হাসানের শ্যালক মো. হোসেন চৌধুরী বলেন, শুক্রবার সকালে ঘুম থেকে উঠে দেখি দুলাভাই আমাদের ঘরের সামনের কক্ষে ফ্যানের হাতলের সঙ্গে রশি পেঁচানো অবস্থায় ঝুলছে।\nএই বিষয়ে জানতে চাইলে নগরের চাঁন্দগাও থানার অফিসার ইনচার্জ (ওসি) আবুল বাশার বলেন, এমন কোনো খবর আমাদের জানা নেই। তবে খোঁজ নিয়ে দেখছি।\nরাউজান থানার অফিসার ইনচার্জ (ওসি) কেপায়াত উল্লাহ বলেন, ঘটনাটি জেনেছি। তবে ঘটনাস্থল যেহেতু চট্টগ্রাম মানগরের চান্দঁগাও সেজন্য বিষয়টি সেই থানা প্রশাসনই দেখার নিয়ম রয়েছে।\nঅপর ঘটনায় বাঁশখালী পৌরসভার আস্করিয়াপাড়া এলাকায় আমেনা বেগম (১৮) নামের এক কলেজছাত্রীর মৃত্যুকে ঘিরে ধুম্রজাল সৃষ্টি হয়েছে। গত তিন মাস আগে ওই কলেজছাত্রী আমেনা বেগমের সাথে একই এলাকার প্রবাসী মো. ওবায়দুর রহমানের বিয়ে হয়। কিন্তু বিয়ের পর স্বামীকে নিয়ে আমেনা মায়ের কাছেই থাকতেন।\nশুক্রবার দিনগত রাত দু‘টার দিকে বাথরুমে যান আমেনা বেগম। তবে দীর্ঘক্ষণ পরও বাথরুম থেকে আমেনা বেগম না ফেরার কারণে বাথরুমে গিয়ে দেখা যায় অজ্ঞান হয়ে পড়ে আছেন। সাথে সাথে তাকে উদ্ধার করে বাঁশখালী উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক পরীক্ষা করে তাকে মৃত ঘোষণা করেন। এ\nরপর স্বজনরা লাশ নিয়ে যেতে চাইলে বাধা হয়ে দাঁড়ায় বাঁশখালী থানা পুলিশ। হাসপাতালের কর্তব্যরত চিকিৎসক আবাসিক মেডিকেল অফিসার ডাক্তার তৌহিদুল আনোয়ার বলেন, নিহতের গলায় ও হাতে আঘাতের চিহ্ন থাকায় আমরা থানাকে জানিয়েছি।\nনিহতের মা নুরুন নাহার বলেন, রাতে আমেনা বাথরুমে যাওয়ার পর অনেকক্ষন পরও যখন দেখি সে আসছে না। ডাকাডাকি করার পরও কোনো সাড়াশব্দ পাওয়া যাচ্ছেনা। তখন বাথরুমের দরজা ভেঙ্গে অজ্ঞান অবস্থায় পাই।\nএ বিষয়ে বাঁশখালী থানার অফিসার ইনচার্জ (ওসি) সালাউদ্দীন হীরা বলেন, ডাক্তারের ভাষ্যমতে মৃত্যুটা অস্বাভাবিক। তাই লাশের ময়নাতদন্তের পাশাপাশি থানায় একটি অপমৃত্যু মামলা দায়ের করা হয়েছে। ময়নাতদন্ত রিপোর্ট হাতে পেলে প্রয়োজনীয় ব্যবস্থা গ্রহণ করা হবে।\nগত ১৭ আগস্ট শুক্রবার বিয়ের ১৫ দিনের মাথায় লোহাগাড়ায় পুকুর থেকে উদ্ধার করা হয়েছে জান্নাতুল ফেরদৌস (১৯) নামে এক নববধূর লাশ। দুপুরের দিকে উপজেলার পূর্ব কলাউজান মিয়াজী পাড়ায় শ্বশুরবাড়ির পুকুর থেকে তার মৃতদেহটি উদ্ধার করা হয়। নিহত নবববূ জন্নাতুল ফেরদৌসের সাথে গত ১৫ দিন আগে ওই এলাকার কুতুব উদ্দিনের বিয়ে হয়।\nকলাউজান ইউনিয়ন পরিষদের চেয়ারম্যান এম.এ ওয়াহেদ নিহতের স্বজনদের উদ্ধৃতি দিয়ে বলেন, গত ১৫ দিন পূর্বে জান্নাতুল ফেরদৌস ও বিদেশ ফেরত কুতুব উদ্দিনের বিয়ে হয়। শুক্রবার দুপুরের দিকে স্বামী-স্ত্রী দু’জনই পুকুরে যান। জুমার নামাজের জন্য স্বামী কুতুব উদ্দিন গোসল শেষে দ্রুত ঘরে চলে গেলেও স্ত্রী জান্নাতুল ফেরদৌস কাপড়-চোপড় ধোয়ার জন্য পুকুরঘাটে থেকে যান। এর কিছুক্ষন পরই জন্নাতুল ফেরদৌস পুকুরে ভাসতে দেখে শ্বশুরারয়ের লোকজন। পরে দ্রুত তাকে উদ্ধার করে উপজেলা সদরের একটি বেসরকারী হাসপাতালে নিয়ে গেলে কর্তব্যরত চিকিৎসক পরীক্ষা শেষে মৃত ঘোষণা করেন।\nলোহাগাড় থানার উপ-পরিদর্শক (এসআই) আহসান হাবিব জানান, পানিতে ডুকে নাকি অন্যভাবে মারা গেছে জানার জন্য লাশের ময়নাতদন্ত করা হয়েছে। রিপোর্ট পেলেই বিস্তারিত জানা যাবে। এই বিষয়ে থানায় একটি অপমৃত্যু মামলা দায়ের করা হয়েছে বলে তিনি জানান।\nসর্বশেষ ১৮ আগস্ট শনিবার দুপুরের দিকে চট্টগ্রাম মহানগরের কোতোয়ালি থানার জুবরী রোডের রাণী পুকুর থেকে অজ্ঞাত এক যুবকের লাশ উদ্ধার করা হয়েছে। স্থানীয়রা আনুমানিক ৪০ বছরের ওই যুবকের লাশ পানিতে ভাসতে দেখে দ্রুত উদ্ধার করে চট্টগ্রাম মেডিকেল কলেজ হাসপাতালে নিয়ে যায়। কর্তব্যরত চিকিৎসক পরীক্ষা করে তাকে মৃত ঘোষণা করেন।\nচট্টগ্রাম মেডিকেল কলেজ হাসপাতাল পুলিশ ফাঁড়ির ইনচার্জ (পরিদর্শক) জহিরুল হক ভুঁইয়া এই থকর নিশ্চিত করেন। সিএমপির কোতোয়ালী থানাকে বিষয়টি জানানো হয়েছে বলে তিনি জানান।


মানুষের রোগ প্রতিরোধে অবদান রাখে এমন গবেষণায় অধিক মনোযোগ দিন: উপাচার্য | বিএসএমএমইউ | বাংলা ভাষায় প্রথম পেশাভিত্তিক অনলাইন\n2022-01-16 16:22:32 BdST\nবঙ্গবন্ধু শেখ মুজিব মেডিক্যাল বিশ্ববিদ্যালয়ের এ ব্লক অডিটোরিয়ামে আজ রবিবার ১৬ জানুয়ারি ২০২২ইং তারিখে বিশ্ববিদ্যালয়ের সেন্ট্রাল সেমিনার সাব-কমিটির উদ্যোগে ভিটামিন ডি এর স্বল্পতা (ভিটামিন ডি ডিফিসিয়েন্সি: মিথ অর ফ্যাক্ট) নিয়ে গুরুত্বপূর্ণ সেমিনার অনুষ্ঠিত হয়েছে। সেমিনারে প্রধান অতিথি হিসেবে বক্তব্য রাখেন বঙ্গবন্ধু শেখ মুজিব মেডিক্যাল বিশ্ববিদ্যালয়ের উপাচার্য অধ্যাপক ডা. মোঃ শারফুদ্দিন আহমেদ। সেন্ট্রাল সেমিনার সাব-কমিটির চেয়ারম্যান অধ্যাপক ডা. বেলায়েত হোসেন সিদ্দিকী এর সভাপতিত্বে অনুষ্ঠিত সেমিনারে ‘রোল অন ভিটামিন ডি অন এস্কেলেটাল এন্ড এক্সট্রাএস্কেলেটাল ডিজিজেস’ বিষয়ে অধ্যাপক ডা. মোঃ আবু শাহীন, ‘ম্যানেজমেন্ট অফ অস্টিওপোরোটিক ফ্যাকচার’ বিষয়ে সহযোগী অধ্যাপক ডা. ইন্দ্রজিত কুমার কুন্ডু, ‘বায়োকেমিক্যাল এক্সপেক্ট্রাম এন্ড ডিটারমিনেশন অফ ভিটামিন ডি’ বিষয় নিয়ে প্রবন্ধ উপস্থাপন করেন সহকারী অধ্যাপক ডা. মোহাম্মদ মাসুম আলম। সহকারী অধ্যাপক ডা. সম্প্রীতি ইসলামের সঞ্চালনায় সেমিনারে অধ্যাপক ডা. আবু জাফর চৌধুরী বিরু, অধ্যাপক ডা. মিনহাজ রহিম চৌধুরী, অধ্যাপক ডা. নজরুল ইসলাম, অধ্যাপক ডা. এম এ হাসানাত, অধ্যাপক ডা. মোঃ মতিউর রহমান প্রমুখ বক্তব্য রাখেন ।\nপ্রধান অতিথির বক্তব্যে বঙ্গবন্ধু শেখ মুজিব মেডিক্যাল বিশ্ববিদ্যালয়ের উপাচার্য অধ্যাপক ডা. মোঃ শারফুদ্দিন আহমেদ বলেন, বঙ্গবন্ধু কন্যা প্রধানমন্ত্রী জননেত্রী শেখ হাসিনা রোগ নিরাময় ও রোগ প্রতিরোধ বিশেষ করে রোগ প্রতিরোধে গুরুত্বপূর্ণ অবদান রাখে এমন গবেষণায় অধিক মনোযোগ দিতে বলেছেন। চিকিৎসকদেরকে চিকিৎসেবার পাশাপাশি গবেষণার প্রতি আরো বেশি মনোযোগী হতে হবে। ভিটামিন এর স্বল্পতা প্রসঙ্গে বলেন, চিকিৎসাসেবার প্রয়োজনে সকল বিষয়ের চিকিৎসকদেরই ভিটামিন ডি এর বিষয়ে পর্যাপ্ত জ্ঞান এবং এ বিষয়ে সর্বশেষ গবেষণা ফলাফল সম্পর্কে অবহিত থাকতে হবে। ভিটামিন ডি এর স্বল্পতার কারণে মানুষ নানা ধরণের রোগে আক্রান্ত হচ্ছে। যেসকল মানুষের ভিটামিন ডি এর ঘাটতি রয়েছে তাদের করোনা আক্রান্ত হওয়ার ঝুঁকি বেশি থাকে এবং আক্রান্ত ব্যক্তির জটিলতাও অধিক পরিলক্ষিত হয়।\nঅধ্যাপক ডা. মোঃ আবু শাহীন তার উপস্থাপিত প্রবন্ধে ভিটামিন ডি এর স্বল্পতা থাকলে যেসকল রোগ হতে পারে তা নিয়ে বিষদ আলোকপাত করেন। ভিটামিন ডি এর অভাবে শিশুদের রিকেট, বড়দের অস্টিওপোরোসিস, অস্টিওম্যালেসিয়ার মতো নীরবঘাতক রোগ হয় যাতে মানুষের হাড় ভেঙ্গে যায়, মানুষ পঙ্গু হয়ে যায়। ভিটামিন ডি এর স্বল্পতার সাথে ব্রেইন, হার্টের রোগের সম্পর্ক রয়েছে, এমনকি ক্যান্সার ও কিছু সংক্রামক রোগেরও সম্পর্ক রয়েছে। তবে আমরা যদি একটু সচেতন হই, বিশেষ করে খাদ্য তালিকায় পরিবর্তন এনে দুধ জাতীয় খাবার যথাযথ পরিমাণে গ্রহণ করি তাহলেই এসব রোগ থেকে অনেকটাই মুক্ত থাকতে পারব।\nসহযোগী অধ্যাপক ডা. ইন্দ্রজিত কুমার কুন্ডু তার প্রবন্ধে বলেন, বিশ্বের ৬০ বছর বয়সী প্রতি ৫ জনের মধ্যে একজন মানুষ অস্টিওপোরোসিসে আক্রান্ত। হাড়ের দুর্বলতার কারণে এই বয়সে মানুষদের সামান্য আঘাত বা পড়ে গিয়ে মেরুদন্ডের, হিপজয়েন্টে ও হাতের হাড় ভেঙ্গে যাওয়ার প্রবণতা বেশি পরিলক্ষিত হচ্ছে। তবে এই অবস্থা প্রতিরোধের জন্য শরীরে ক্যালসিয়াম ও ভিটামিন ডি এর স্বল্পতা দূর করতে হবে। প্রতিদিন নিয়ম করে সূর্যের আলো গ্রহণ ছাড়াও নিয়মিতভাবে কিছু ওষুধ সেবন করা উচিত। এছাড়াও চিকিৎসার মাধ্যমে স্বাভাবিক জীবনযাপন ফিরে পাওয়া সম্ভব। সম্পাদনা: সহকারী অধ্যাপক ডা. এস এম ইয়ার ই মাহাবুব ও সুব্রত বিশ্বাস। ছবি: মোঃ সোহেল গাজী । নিউজ: প্রশান্ত মজুমদার।


প্লাস আকার সমস্ত চিত্রের জন্য স্নান স্যুট - এনওয়াইকে প্রতিদিন\nনতুন ব্যবসায়ের মালিকদের জন্য4শীর্ষ টিপস\nফেসবুকের ক্রস অ্যাপ মেসেজিং আপনার গোপনীয়তা রক্ষা করবে?\nশাওমি স্ন্যাপড্রাগন 10, 10Hz ডিসপ্লে সহ Mi 865T, Mi 144T প্রো চালু করেছে\nফেসবুক অবশেষে ইনস্টাগ্রামের সাথে মেসেঞ্জারকে সংহত করে\nHome ফ্যাশন সমস্ত চিত্রের জন্য প্লাস আকার স্নানের স্যুট\nসমস্ত চিত্রের জন্য প্লাস আকার স্নানের স্যুট\nক্যানভা দ্বারা নির্মিত চিত্র, ক্যানভা চিত্র সংগ্রহস্থল থেকে মডেল। সে যে আকারই হোক না কেন প্রতিটি মহিলাই সুন্দরী।\nআমাদের মধ্যে কিছু প্লাস সাইজ স্নান স্যুটগুলির জন্য আমাদের অ্যামাজন ব্রাউজ করার ঘৃণা করে কারণ আমরা প্রায়শই বুঝতে পারি না যে আমাদের চিত্রের জন্য কী ফ্যাশন সেরা। বার বার একই অপসারণকারী স্টাইলটি বেছে নেওয়া সহজ। তবে, কেন ঝুঁকি নিচ্ছেন না এবং প্লাস আকারের স্নানের স্যুটগুলিতে কিছু নতুন স্টাইল পরীক্ষা করবেন?\nআসুন সর্বাধিক জনপ্রিয় চিত্রের অভিযোগগুলি মূল্যায়ন করুন এবং সর্বাধিক অনুকূল স্টাইলগুলি সন্ধান করুন।\nপ্রশস্ত পোঁদ, বড় উরুর\nএটি সর্বাধিক বৈশিষ্ট্যযুক্ত চিত্র সমস্যা, তবে এটি সহজেই সঠিক স্যুটটি coveredাকতে পারে। এক বা দুই-পিস প্লাস আকারের স্নানের স্যুটগুলি উচ্চ কাটা বোতলগুলির সাথে সন্ধান করুন যা দীর্ঘ পায়ের মতামত দেবে। আপনি যদি এত বেশি এক্সপোজার নিয়ে সন্তুষ্ট না হন তবে এটি আবরণ করার জন্য একটি সরং বা ফ্লার্ট সাঁতারের স্কার্ট ব্যবহার করে দেখুন। বালক-কাট শর্টস, কোনও মূল্যে এড়ানো উচিত। তারা আপনার উরু এবং পোঁদকে আরও বিস্তৃত এবং বিস্তৃত মনে করতে পারে।\nবড় কাটা পা দিয়ে এক-পিস স্যুট ব্যবহার করে দেখুন। আপনি একটি ট্যাঙ্কিনি দিয়ে বড় উল্লম্ব লাইনগুলি বিভক্ত করতে পারেন যা কিছুটা মিডরিফ উপস্থাপন করে\nআপনার দেহের ধরণের সাথে কী কাজ করবে সে সম্পর্কে এখন আপনার আরও দৃ concrete় ধারণা রয়েছে এবং কয়েকটি নতুন শৈলীতে কাজ করুন। প্যাটার্ন এবং রঙের পাশাপাশি পরীক্ষা করুন। এটি কোথাও লেখা নেই যে পূর্ণ-মাপের মহিলাকে নিস্তেজ স্নানের স্যুট পরতে হয়। আপনি কেবল চাটুকারপূর্ণ নতুন চেহারা পেতে পারেন যা কেবল আপনার জন্য সবচেয়ে ভাল।\nপেটের বাল্জ হওয়ার অনেক কারণ রয়েছে। এর মধ্যে ফুলে যাওয়া, অ্যাড্রিনাল স্ট্রেস ফ্যাট, গর্ভাবস্থার পরের পেট, মেনোপসাল হরমোনাল পেট বাল্জ এবং বিয়ার বেলি অন্তর্ভুক্ত রয়েছে।\nকার সমস্যা নেই? শিরিংয়ের সাথে এক-পিস শৈলীগুলি যথেষ্ট পেটটি আড়াল করতে পারে। গভীর, ছুটে যাওয়া নেকলাইনগুলির সাথে স্যুটগুলি চোখের উপরের দিকে এবং ডিম থেকে দূরে থাকবে। টাইট বিকিনি এবং লো-রাইজ বোতাম থেকে দূরে থাকুন।\nআপনার কি সেক্সি জিনিস খুব বেশি আছে? হ্যাঁ, ক্লিভেজটি দেখতে চমত্কার হতে পারে তবে আপনি আপনার স্যুট থেকে বেরিয়ে আসতে চান না। আরও সমর্থনের জন্য হোল্টার শীর্ষ বা অন্তর্নির্মিত আন্ডারওয়্যার ব্রাস সহ সাঁতারের পোশাকগুলি সন্ধান করুন। আপনি যদি আপনার প্রতিবেশী সৈকত ভ্রমণকারীদের আপনাকে বেশি খেয়াল না করেন তবে আপনি এই স্ট্রিং বিকিনিটির জন্য প্রলুব্ধ হবেন না।\nএমন একটি স্যুট সন্ধান করুন যা উত্সাহ এবং ফোম প্যাডিংয়ের মধ্যস্থতায় রয়েছে। নেকলাইনটির চারপাশে উজ্জ্বল রফলগুলি এবং প্রিন্টগুলি যথেষ্ট পরিমাণে আবক্ষেত্রের চেয়ে কম আড়াল করতে সহায়তা করতে পারে।\nসংক্ষিপ্ত ধড় থাকার অর্থ আপনার একটি ছোট কোমর রয়েছে। এর অর্থ আপনার কাঁধ থেকে আপনার কোমরের স্থানটি স্বাভাবিক কোমরযুক্তদের চেয়ে কম orter দীর্ঘ ভি-ঘাড় সহ স্নান স্যুট শরীরকে প্রসারিত করতে পারে। বোর্ড শর্টস বা বয় কাটা যা পোঁদে কম বসে উচ্চতাও যুক্ত করতে পারে। আপনার দেহকে আরও খাটো করে তুলতে পারে এমন উচ্চ কাটা বোতল থেকে দূরে থাকার চেষ্টা করুন।\nদাবি অস্বীকার: এই নিবন্ধটি যাইহোক যাইহোক শারীরিক-লজ্জাজনককে সমর্থন করে না। এনওয়াইকে ডেইলি সত্যই বিশ্বাস করে যে প্রত্যেক মহিলারই সে যত আকারেরই হোক না কেন সুন্দর। এই নিবন্ধটি সহজভাবে যারা তাদের শরীরের সেরা স্যুইমসুট সন্ধান করতে চান তাদের সহায়তা করার জন্য। এনওয়াইকে ডেইলি ফ্যাট-লজ্জা, দেহ-লজ্জা এবং তার আকারের দ্বারা কোনও মানুষকে স্টেরিওটাইপিংয়ের বিরুদ্ধে দৃ strongly়ভাবে।\nপূর্ববর্তী নিবন্ধইরানের চ্যাম্পিয়ন কুস্তিগীর নাভিদ আফকারির ফাঁসি কার্যকর - রাষ্ট্রীয় গণমাধ্যম\nপরবর্তী নিবন্ধএক নম্বর কারণ বুক থিওরি টেস্ট অনলাইনে এখনই সুপার হট\nফ্লাইং সলো এনওয়াইএফডাব্লু 63 এ 14 এর বেশি চেহারা প্রদর্শনের জন্য 200 টি দেশের 2020 ডিজাইনারকে এক করে দিয়েছে


অধ্যাপক মনিরুল ইসলাম রফিক ॥ মাহে রমজানুল মোবারকের আজ ৩য় দিবস। সারাটা দিন রাতই যেন নির্দিষ্ট ইবাদত ও নিয়মে রোজাদারকে অতিবাহিত করতে হয়। তাই আমাদের কতিপয় বিষয়ে সতর্ক দৃষ্টি রাখা দরকার। ইসলামী শরীয়ত মতে, সিয়াম সাধনা বা রোজার রয়েছে তিনটি রোকন বা ফরজ। যেগুলোর প্রত্যেকটি রোজা সহীহ শুদ্ধ হওয়ার জন্য অপরিহার্য শর্ত। সে ফরজ তিনটি হলো যথাক্রমে- ১. বিরত থাকা ২. নিয়ত করা ৩. নির্দিষ্ট সময়ে রোজা রাখা। এ বিষয়গুলো রোজাদারের কোন মতেই শৈথিল্য প্রদর্শন চলবে না। কারণ এই তিনটি বিষয়ে শৈথিল্য মানেই নিজের উপবাসব্রতকে নিরর্থক করে দেয়া।\nপ্রথমত: বিরত থাকা অর্থাৎ পানাহার, জৈবিক চাহিদা মেটানো ও অন্যান্য রোজা ভঙ্গকারী বিষয়াদি থেকে নিজেকে বিরত রাখা।\nদ্বিতীয়ত: নিয়ত করা। এখানে নিয়ত করা অর্থ হলো আল্লাহর সান্নিধ্য অর্জন বা তার নির্দেশ পালনার্থে রোজা রাখার আন্তরিক সংকল্প পোষণ করা। হযরত রাসূলে খোদা (স) বলেন ঃ যাবতীয় কার্যাবলী নিয়তের দ্বারাই মূল্যায়ন করা হয়। (বুখারী ও মুসলিম)। যদি ফরজ রোজা হয় তাহলে রাতে ফজরের পূর্বে নিয়ত করতে হবে। নবীজী (স) বলেছেন ঃ যে ব্যক্তি রাত থেকে রোজার নিয়ত না করবে তার রোজা হবে না। -(আবু দাউদ, তিরমিজী ও অন্যান্য)। আর যদি রোজা নফল হয় তাহলে ভোর হওয়ার পর এমনকি সূর্য উপরে উঠার পরও নিয়ত করলে চলবে, যদি সে পর্যন্ত কিছু না খেয়ে থাকে। উম্মুল মুমেনীন হযরত আয়েশা (রা) বলেন ঃ একবার সকালে রাসূল (স) এসে বলেন, তোমাদের মাঝে খাওয়ার কিছু আছে? আমরা বললাম ‘না’। তিনি বললেন, তাহলে আমি রোজা রাখলাম।’ - মুসলিম। অবশ্য ফিকাহবিদগণ যে সব ব্যক্তি রমজানে সাহরীর পর নিয়ত করতে ভুলে যান তাদের জন্য সকাল বেলায়ও নিয়ত করার সুযোগ রেখেছেন। আবার কেউ কেউ বলেছেন, শেষ রাতে উঠা, সাহরী খাওয়াও এক ধরনের রোজার নিয়ত ও সংকল্প।\nতৃতীয়ত : সময়। আর নির্দিষ্ট সময় বলতে রমজান মাসের দিন ভোর হতে সূর্যাস্ত পর্যন্ত। আল্লাহ পাক বলেন ঃ তোমরা পানাহার কর, যতক্ষণ না অন্ধকার থেকে সাদা আলোকচ্ছটা দেখা যায়। অতঃপর রাত্রি পর্যন্ত রোজা পূর্ণ কর।’ (সূরা বাকারা- ১৮৭)। বরকতের জন্য রোজার সূচনা সময়ে রয়েছে সাহরী এবং সমাপণীতে রয়েছে ইফতার গ্রহণের নিয়ম ও আনুষ্ঠানিকতা। রোজার সঙ্গে সময় ও চাঁদের সম্পর্ক অত্যন্ত নিবিড়। নবীজী বলেছেন : তোমরা চাঁদ দেখে রোজা রাখা শুরু কর এবং চাঁদ দেখেই ঈদ-উল-ফিতরের প্রস্তুতি নাও। আর যদি চাঁদ না দেখ, তাহলে ৩০ দিন পূর্ণ কর।’ (তিরমিযী)। একই সঙ্গে হাদীস শরীফে আঞ্চলিক পর্যায়ে চাঁদ দেখার উপর অধিক গুরুত্ব দেয়া হয়েছে। কারণ, চাঁদ দেখার ক্ষেত্রে আন্তর্জাতিক মিডিয়ার উপর যদি নির্ভর করা হয়, তা যে কোন কালে নিরবচ্ছিন্ন ইবাদত বন্দেগীর পরিবেশ বিঘ্নিত করে বিপর্যয়, বিশৃঙ্খলা ও হাঙ্গামা নিয়ে আসতে পারে। আল্লাহ তায়ালা স্বাভাবিকতা ও সাধ্যের বাইরে কাউকেই কষ্ট দেন না। এজন্য রোজা আদায় ওয়াজিব হওয়ার দুটি শর্ত আরোপ করা হয়েছে। এক. সুস্থ থাকা, দুই. মুকিম হওয়া। মুসাফির বা ভ্রমণকালীন অবস্থায় না থেকে নিজ এলাকায় স্বাভাবিক জীবনযাপনকারী হওয়া।\nআল্লাহপাক আমাদের কঠিন উপবাসব্রত পালনকে তার রেজামন্দি হাসিলের এবং আমাদের দুনিয়া আখিরাতে কল্যাণের জন্য কবুল করে নিন আর এ মাসে দিনভর সিয়াম ও রাতভর ইবাদত রিয়াজতের বিনিময়ে বিশ্ব সমাজে শান্তি দান করুন।


০৮:৩৯ এএম | ২২ আগস্ট, ২০১৯\n০৮:৩৯ এএম | ২২ আগস্ট, ২০১৯ ৭ ভাদ্র ১৪২৬ ১৯ জ্বিলহজ্জ ১৪৪০\nহুসেইন মুহম্মদ এরশাদ | ফাইল ছবি\nসাবেক রাষ্ট্রপতি ও জাতীয় পার্টির চেয়ারম্যান হুসেইন মুহম্মদ এরশাদের মৃত্যুতে শূন্য হওয়া রংপুর-৩ (সদর) আসনে অর্ধ ডজন প্রার্থী চাইছেন দলের মনোনয়ন। এরশাদপুত্র সাদসহ পরিবারের ৪ সদস্যও রয়েছেন মনোনয়ন দৌড়ে। তাদের একজন তো মনোনয়ন না পেলে স্বতন্ত্র প্রার্থী হওয়ার ঘোষণা দিয়ে মাঠে নেমেছেন।\nপরিবার থেকে মনোনয়ন দৌড়ে থাকা প্রার্থীরা হলেন—এরশাদপুত্র রাহগীর আল মাহি সাদ এরশাদ, ভাতিজা (ছোট ভাইয়ের ছেলে) সাবেক এমপি আসিফ শাহরিয়ার, ভাতিজা (মামাতো ভাইয়ের ছেলে) মেজর (অব.) খালেদ আখতার, ভাগনি (মেরিনা রহমানের মেয়ে) মেহেজেবুন্নেছা রহমান টুম্পা।\nপরিবারের বাইরে থেকে মনোনয়নপ্রত্যাশীরা হলেন—প্রেসিডিয়াম সদস্য শিল্পপতি এস এম ফখর-উজ-জামান ও রংপুর মহানগর জাতীয় পার্টির সেক্রেটারি এস এম ইয়াসির। রংপুর মহানগর জাতীয় পার্টির নেতা-কর্মীরা এস এম ইয়াসিরকে মনোনয়ন দেওয়ার দাবি জানিয়ে আসছেন।\nজাতীয় পার্টির দুর্গখ্যাত এ আসনে মনোনয়ন পেলেই বিজয়ী হবেন এমনটা ধরে নিয়ে লবিং-তদবির বাড়িয়ে দিয়েছেন প্রার্থীরা। অনেকেই পার্টির চেয়ারম্যান মহাসচিবসহ সিনিয়র নেতাদের কাছে ধর্না দিচ্ছেন।\nমনোনয়ন দৌড়ে সবচেয়ে প্রভাবশালী অবস্থানে রয়েছেন এরশাদপুত্র সাদ। তার জন্য লবিং করছেন তার মা সংসদের বিরোধী দলীয় উপনেতা রওশন এরশাদ। বিগত নির্বাচনে তাকে কুড়িগ্রাম সদর আসনে প্রার্থী করার চেষ্টা করেছিলেন। রওশন চাইছেন এরশাদের উত্তরাধিকারী হিসেবে ছেলে সাদ রংপুরে প্রার্থী হোক।\nস্থানীয় ও কেন্দ্রীয় অনেক নেতা গোপনে আপত্তি করলেও রওশনের সামনে গিয়ে বিরোধিতা করার মতো শক্তি-সাহস রাখেন না। এমনকি জি এম কাদের জোর দিয়ে কিছু করতে গেলে হিতে বিপরীত হতে পারে। তেমনটা হলে রংপুর সদরে প্রার্থী মনোনয়নকে কেন্দ্র করে ভাঙনের মুখে পড়তে প্রয়াত এরশাদের জাপা।\nমনোনয়নের ব্যাপারে বার্তাটোয়েন্টিফোর.কমকে সাদ এরশাদ জানিয়েছেন, আমি প্রার্থী হতে চাই। কথাবার্তা চলছে। বাকিটা নির্ভর করছে দলীয় সিদ্ধান্তের ওপর। দেখি কী হয়। তবে আমি আশাবাদী।\nনির্বাচিত হতে পারলে, পিতা এরশাদের অসমাপ্ত কাজ সম্পন্ন করতে চান। অগ্রাধিকার পাবে স্বাস্থ্য ও শিক্ষা খাত। মাদকের বিষয়ে থাকবে কঠোর অবস্থান। মাদকাসক্তদের সমাজের মূলধারায় যুক্ত করে ওয়ার্কফোর্স হিসেবে গড়তে চান সাদ এরশাদ।\nএরশাদের শূন্য আসনে প্রার্থী হওয়ার বিষয়ে সবচেয়ে বেশি সিরিয়াস সাবেক এমপি আসিফ শাহরিয়ার। এরশাদের ছোট ভাইয়ের ছেলে শাহরিয়ার আটঘাট বেঁধেই নির্বাচনী মাঠে নেমে পড়েছেন। নেতাকর্মীদের সঙ্গে যোগাযোগ ছাড়াও পাড়ায় পাড়ায় যোগাযোগ শুরু করেছেন তিনি।\nবার্তাটোয়েন্টিফোর.কমকে আসিফ শাহরিয়ার জানিয়েছেন, দলের মনোনয়ন চাইবেন। দল যদি মনোনয়ন না দেন তাহলে স্বতন্ত্র হিসেবে নির্বাচনে লড়বেন।\nতিনি বলেন,মাঠে ডিমান্ড রয়েছে, রংপুরের লোক চাইছেন তাই প্রার্থী হচ্ছি। রংপুরের লোকজন কোনো বহিরাগত প্রার্থীকে মেনে নেবে না। চাচা বেঁচে থাকলে ভিন্ন কথা ছিল কিন্তু এখন মানুষ আবোল তাবোল প্রার্থীকে ইজিলি নেবে না। বহিরাগত প্রার্থী দেওয়া হলে জাতীয় পার্টির জন্য আত্মঘাতী হবে।\nনির্বাচিত হতে পারলে জনগণের স্বাচ্ছন্দ্য নিশ্চিত করবেন। যোগাযোগ ব্যবস্থার উন্নয়ন, স্বাস্থ্য, শিক্ষা, বিদ্যুৎ ব্যবস্থার উন্নয়ন নিশ্চিত ও কর্মসংস্থান সৃষ্টির উদ্যোগ নিতে চান আসিফ শাহরিয়ার।\nএরশাদের আরেক ভাতিজা পার্টির প্রেসিডিয়াম সদস্য ও এরশাদের দীর্ঘদিনের ব্যক্তিগত সহকারী মেজর (অব.) খালেদ আক্তারও প্রার্থী হওয়ার দৌড়ে রয়েছেন। তিনি বিগত নির্বাচনে লালমনিরহাট-২ আসন থেকে নির্বাচন করে পরাজিত হন। জাতীয় পার্টির কেন্দ্রীয় রাজনীতিতে তার প্রভাব প্রতিপত্তি অনেক। জীবিত এরশাদের ঘনিষ্ঠ সান্নিধ্যে থাকার কারণে অনেকে তাকে সমীহ করে চলতেন।\nবার্তাটোয়েন্টিফোর.কমকে খালেদ আখতার বলেন, আমি মনোনয়নপ্রাপ্তির বিষয়ে আশাবাদী। আমি পার্টির সিনিয়র নেতৃবৃন্দকে আগ্রহের কথা জানিয়ে দিয়েছি। তারাও আমাকে আশ্বাস দিয়েছেন।\nমনোনয়নপ্রত্যাশী এরশাদ পরিবারের অপর সদস্য ভাগনি টুম্মা। সাবেক এমপি মেরিনা রহমানের মেয়ে তিনি। টুম্পার পৈত্রিক ভিটা নীলফামারীর সৈয়দপুরে। বৈবাহিক বন্ধনে আবদ্ধ হয়েছেন জাতীয় পার্টির সিনিয়র প্রেসিডিয়াম সদস্য জিয়াউদ্দিন আহমেদ বাবলুর সঙ্গে। তিনিও প্রার্থী হওয়ার জন্য দৌড়ঝাঁপ শুরু করে দিয়েছেন বলে জানা গেছে।\nপরিবারের বাইরে রয়েছেন, রংপুর মহানগর জাতীয় পার্টির সেক্রেটারি এস এম ইয়াসির। আশির দশকে ছাত্রসমাজের মাধ্যমে যিনি রাজনীতিতে প্রবেশ করেন। এরপর ধাপে ধাপে এগিয়ে রংপুর মহানগরে প্রভাবশালী অবস্থান তৈরি করতে সক্ষম হয়েছেন। মহানগরের পাশাপাশি কেন্দ্রীয় জাতীয় পার্টিতে রয়েছে তার সরব উপস্থিতি। দীর্ঘদিন সাংগঠনিক সম্পাদক ছিলেন। এরশাদ মৃত্যূর অল্প কয়েকদিন আগে তাকে প্রমোশন দিয়ে যুগ্ম মহাসচিব করেছেন।\nএস এম ইয়াসির বার্তাটোয়েন্টিফোর.কমকে বলেন, আমার মনোনয়নের বিষয়ে ওয়ার্ড থানা ও মহানগর কমিটির নেতারা কেন্দ্রের কাছে দাবি জানিয়েছেন। পার্টির চেয়ারম্যান ও মহাসচিবের দোয়া আশীর্বাদ নিয়ে মাঠে কাজ করে যাচ্ছি। নির্বাচিত হতে পারলে রংপুরকে ঢেলে সাজাতে চাই।\nআরেকজন আগ্রহী প্রার্থী লবিংয়ে ব্যস্ত সময় পার করছেন। তিনি হলেন প্রেসিডিয়াম সদস্য শিল্পপতি এস এম ফখর উজ-জামান। রংপুর ডেইরির প্রতিষ্ঠাতা একাধিক নির্বাচনে রংপুর সদরের পাশের আসন রংপুর-৫ (মিঠাপুকুর) থেকে জাপার হয়ে প্রতিদ্বন্দ্বিতা করেছেন। তবে প্রত্যেক দফায় ধরাশায়ী হয়েছেন নৌকার প্রার্থীর কাছে।\nএরশাদের বাবার নামে প্রতিষ্ঠিত মকবুল হোসেন ট্রাস্টের অন্যতম ট্রাস্টি ফকর-উজ-জামান এবার রংপুর সদর থেকে প্রার্থী হতে লবিং চালিয়ে যাচ্ছেন। পার্টির ফান্ডের বড় ডোনার হিসেবে পরিচিত ফখর-উজ-জামান বার্তাটোয়েন্টিফোর.কমকে বলেছেন, পরিবারের বাইরে থেকে যদি মনোনয়ন দেওয়া হয়, তাহলে আমার পাওয়ার যথেষ্ট সম্ভাবনা রয়েছে।\nরংপুর-৩ আসনে জাতীয় পার্টির বিশাল ভোট ব্যাংক রয়েছে। তবে শঙ্কার কথা হচ্ছে ভোটারদের ভোট দিতে অনীহা। তার ওপর যদি গ্রুপিং নিরসন না হয় তাহলে ভরাডুবির শঙ্কাও দেখছেন কেউ কেউ।\nজাতীয় পার্টির মহাসচিব মসিউর রহমান রাঙ্গা বলেছেন, বড় দল অনেকে মনোনয়ন চাইবেন এটাই স্বাভাবিক। স্থানীয় নেতাদের কাছ থেকে ৪ জনের নাম প্রস্তাব চাওয়া হবে। সেই তালিকা থেকে প্রার্থী চূড়ান্ত করবে পার্লামেন্টারি বোর্ড।\nহুসেইন মুহম্মদ এরশাদ জাতীয় পার্টি রংপুর সদর আসন উপ-নির্বাচন এরশাদপুত্র সাদ রওশন এরশাদ


সাবেক আইজিপি ও সাবেক সচিব এ ওয়াই বি আই সিদ্দিকী (৭৬) ক্যান্সারে আক্রান্ত হয়ে রাজধানীর ইউনাইটেড হাসপাতালে ইন্তেকাল করেছেন (ইন্না লিল্লাহী ওয়া ইন্না ইলাইহে রাজেউন)। গত শনিবার দিনগত গভীর রাতে তিনি শেষ নিশ্বাস ত্যাগ করেন। মৃত্যুকালে স্ত্রী, এক ছেলে ও এক মেয়েসহ অসংখ্য গুণগ্রাহী রেখে গেছেন।\nগতকাল সকালে রাজারবাগ পুলিশ লাইন্সের শহীদ এসআই শিরু মিয়া মিলনায়তনে যথাযথ স্বাস্থ্যবিধি মেনে সাবেক আইজিপির প্রথম নামাজে জানাজা অনুষ্ঠিত হয়। জানাজায় উপস্থিত ছিলেন আইজিপি ড. বেনজীর আহমেদ, ডিএমপি কমিশনার মোহা. শফিকুল ইসলামসহ পুলিশের ঊর্ধ্বতন কর্মকর্তারা। জানাজা শেষে মরহুমের রূহের মাগফেরাত কামনা করে দোয়া করা হয়। এরপর মরহুমের সম্মানে একটি সুসজ্জিত পুলিশ দল অফিসিয়াল ফিউনারেল প্রদান করে। অফিসিয়াল ফিউনারেলের শেষে আইজিপি, ডিএমপি কমিশনার ও পুলিশ সার্ভিস অ্যাসোসিয়েশনের (বিপিএসএ) পক্ষ থেকে মরহুমের মরদেহে ফুল দিয়ে শ্রদ্ধা জানানো হয়।\nজানাজা শেষে পুলিশের ব্যবস্থাপনায় লাশ গ্রামের বাড়ি চট্টগ্রামের সীতাকুন্ডে পাঠানো হয়। বাদ আসর সীতাকুন্ডের দক্ষিণ রহমতনগর মসজিদ প্রাঙ্গণে দ্বিতীয় নামাজে জানাজা শেষে পারিবারিক কবরস্থানে দাফন করা হয়।\nএ ওয়াই বি আই সিদ্দিকী ১৯৪৫ সালে চট্টগ্রামের সীতাকুন্ড উপজেলার এক সম্ভান্ত মুসলিম পরিবারে জন্মগ্রহণ করেন। তিনি ১৯৭০ সালে এএসপি হিসেবে পুলিশ বাহিনীতে যোগদান করেন। ১৯৯৮ সালের সেপ্টেম্বর থেকে ২০০০ সালের জুন পর্যন্ত আইজিপি হিসেবে দায়িত্ব পালন করেন। এছাড়াও তিনি পানি সম্পদ ও বন্যা নিয়ন্ত্রণ মন্ত্রণালয় এবং স্থানীয় সরকার মন্ত্রণালয়ের সচিব হিসেবে দায়িত্ব পালন করেন। স্থানীয় সরকার মন্ত্রণালয়ের সচিব পদে তার তৃতীয় চুক্তির মেয়াদ ৩১ ডিসেম্বর ২০০৩ সালে শেষ হয়। তিনি ২০০৪ সালে সরকারি চাকরি থেকে অবসর নেন। তারপর একাধিক আন্তর্জাতিক পানি গবেষণা, আইনশৃঙ্খলা ও উন্নয়ন প্রকল্পের এসএমই এবং পরামর্শক হিসাবে কাজ করেছেন।\nঘটনাপ্রবাহ: আইজিপি এ ওয়াই বি আই সিদ্দিকীর ইন্তেকাল


বিয়ের পর মধুচন্দ্রিমায় কোথায় যাচ্ছেন প্রিয়াঙ্কা-নিক? | ডাকপিয়ন২৪\nHome/বিনোদন /বিয়ের পর মধুচন্দ্রিমায় কোথায় যাচ্ছেন প্রিয়াঙ্কা-নিক?\nক্রিস্টান রীতিতে গত ১ ডিসেম্বর বিয়ে সারেন বলিউড ও হলিউড তারকা প্রিয়াঙ্কা চোপড়া এবং মার্কিন গায়ক নিক জোনাস। ২ ডিসেম্বর যোধপুরের উমেদ ভবনে বসে তাদের হিন্দু মতে বিয়ের আসর। সেখানে লাল টুকটুকে লেহেঙ্গা পরে, মন্ত্র উচ্চারণ করে নিকের ঘরণী হয়ে যান পিগি চপস। তাদের বিয়ে নিয়ে মানুষের উত্সাহের অন্ত নেই।\nমার্কিন পপ তারকা নিক জোনাসের সঙ্গে আন্তর্জাতিক তারকা প্রিয়াঙ্কা চোপড়া কীভাবে গাঁটছড়া বাঁধেন, তা দেখার জন্য মুখিয়ে ছিল সংবাদমাধ্যম। যোধপুরের উমেদ ভবনে ২ দিন ধরে বিয়ের আনুষ্ঠানিকতা কাটিয়ে মঙ্গলবার দিল্লিতে বসে পিগি এবং নিকের প্রথম রিসেপশন।\nপ্রিয়াঙ্কা চোপড়া এবং নিক জোনাসের দিল্লির রিসেপশনে হাজির হন প্রধানমন্ত্রী নরেন্দ্র মোদী। প্রিয়াঙ্কার রিসেপশনে হাজির হয়ে পিগির মা মধু চোপড়ার সঙ্গে যেমন সৌহার্দ বিনিময় করেন প্রধানমন্ত্রী, তেমনি নিকের বাবা-মা পল কেভিন জোনাস এবং ডেনিস মিলার জোনাসের সঙ্গেও দেখা করেন তিনি।\nশোনা যাচ্ছে, আগামী ১৫ কিংবা ১৬ ডিসেম্বর মুম্বাইতে বসবে প্রিয়াঙ্কা চোপড়া এবং নিক জোনাসের দ্বিতীয় রিসেপশন। সেখানে প্রিয়াঙ্কা এবং নিকের ইন্ডাস্ট্রির বন্ধুরা হাজির হবেন বলে খবর মিলেছে। তবে, বলিউডের কে কে সেখানে হাজির হবেন, সে বিষয়ে এখনো কোনো আভাস মেলেনি।\nরিপোর্টে প্রকাশ, মুম্বই রিসেপশনের পর প্রিয়াঙ্কা-নিক নাকি মধুচন্দ্রিমার জন্য বেরিয়ে পড়বেন। আগামী ২৭ ডিসেম্বর প্রিয়াঙ্কা-নিক উড়ে যাবেন মধুচন্দ্রিমার উদ্দেশ্যে। কিন্তু মধুচন্দ্রিমা কাটাতে কোথায় যাচ্ছেন আলোচিত এই তারকা দম্পতি? শোনা যাচ্ছে ভারতের বাইরে কোথায় মধুচন্দ্রিমার জন্য উড়ে যাবেন তারা। সে বিষয়ে এখনো স্পষ্ট কিছু জানা যায়নি।\nতবে, নতুন বছর একসঙ্গে কাটানোর পর জানুয়ারির প্রথম সপ্তাহে ফের ভারতে ফিরে আসবেন প্রিয়াঙ্কা চোপড়া। দেশে ফেরার পর পরই আহমেদাবাদে উড়ে যাবেন তিনি। পরিচালক সোনালি বোসের আগামী সিনেমা ‘দ্য স্কাই ইস পিঙ্ক’-এর শুটিংয়ের জন্যই গুজরাটের রাজধানীতে উড়ে যাবেন জোনাস-ঘরণী। শুধু তাই নয়, ‘দ্য স্কাই ইস পিঙ্ক’-এর শুটিং শেষ করে প্রিয়াঙ্কা-নিক ফের ছুটি কাটাতে বেরিয়ে পড়বেন।\nপ্রিয়াঙ্কা-নিকের বিয়ের ছবি প্রকাশ্যে আসতেই তা হু হু করে ভাইরাল হয়ে যায়। জানা যায়, প্রিয়াঙ্কা-নিকের বিয়ের ছবি এবং ভিডিও এক্সক্লুসিভলি প্রকাশের জন্য ২টি মার্কিন ম্যাগাজিন এবং একটি ভারতীয় ম্যাগাজিন চুক্তি করে। সেই অনুযায়ী, নবদম্পতির অনুমতি ছাড়া পিগি এবং নিকের বিয়ের পরও কোনো ছবি প্রকাশ্যে আসবে না বলে আগেই জানিয়ে দেওয়া হয়। এমনকি অন্য কেউ যাতে বিয়ের ছবি তুলতে না পারে সে বিষয়ে কঠোর শতর্কতা রাখা হয় এবং ক্যামেরা ও স্মার্টফোন ব্যবহারেও নিষেধাজ্ঞা জারি করা হয়।


প্রকাশিত: ২১:৩৬ ২০ ফেব্রুয়ারি ২০২০\nদিনাজপুর-৩ আসনের এমপি ও জাতীয় সংসদের হুইপ ইকবালুর রহিম বলেছেন, প্রধানমন্ত্রী শেখ হাসিনার উদ্যোগে শিক্ষার হার ও জিপিএ-৫ বেড়েছে। প্রযুক্তিভিত্তিক শিক্ষার মান বেড়েছে।\nবৃহস্পতিবার সকালে দিনাজপুর সদরের কাশিপুর দ্বিমুখী দাখিল মাদরাসা ও পাঁচবাড়ী মোখলেসুর রহমান মহাবিদ্যালয়ের নবনির্মিত একাডেমিক ভবনের উদ্বোধনে তিনি এসব কথা বলেন।\nহুইপ বলেন, প্রধানমন্ত্রী শেখ হাসিনা মাদকের বিরুদ্ধে যুদ্ধ ঘোষণা করেছেন। শিক্ষার্থীরা সচেতন হলে দেশ থেকে মাদক নির্মূল সম্ভব।\nতিনি আরো বলেন, প্রধানমন্ত্রী শেখ হাসিনার নেতৃত্বে দেশ উন্নয়নের মহাসড়কে এগিয়ে চলছে। আওয়ামী লীগ ১১ বছরে দেশের প্রত্যন্ত অঞ্চলে শিক্ষা, যোগাযোগ ব্যবস্থা ও মানুষের জীবনযাত্রায়ইতিবাচক পরিবর্তন এনেছে। এখন আর হেঁটে কিংবা নদী পার হয়ে কাউকে শিক্ষাপ্রতিষ্ঠান-কর্মক্ষেত্রে যেতে হয় না। প্রধানমন্ত্রী শেখ হাসিনা সারাদেশে সড়ক-সেতু-কালভার্ট নির্মাণ করেছেন। শতভাগ বিদ্যুতায়নের কারণে একজন মানুষও অন্ধকারে নেই।\nএ সময় উপস্থিত ছিলেন সদর উপজেলা চেয়ারম্যান মো. ইমদাদ সরকার, শিক্ষা প্রকৌশল অধিদফতর দিনাজপুরের নির্বাহী প্রকৌশলী মো. শাহীনুর ইসলাম, সহকারী প্রকৌশলী আব্দুল আউয়াল, পাঁচবাড়ী মোখলেসুর রহমান মহাবিদ্যালয়ের অধ্যক্ষ সুলতান সালাউদ্দীন প্রমুখ।\nগোপনে করোনাভাইরাস মোকাবেলার কার্যকরী উপাদান আবিষ্কার করলো চীন!\nসেভ দ্য চিলড্রেনে করোনা রোধে জনবল নিয়োগ


West Bengal Election 2021: Mamata Banerjee says, CID will investigate sitalkuchi firing\nWest Bengal Election 2021: রাজ্যে অঘোষিত ৩৫৬, শীতলকুচির গুলিকাণ্ডে সিআইডি তদন্তের কথা জানালেন Mamata\nঅমিত শাহকে (Amit Shah) কাঠগড়ায় তুলে স্বরাষ্ট্রমন্ত্রীর পদ থেকে ইস্তফাও দাবি করেছেন মমতা (Mamata Banerjee)।\nUpdated By: Apr 10, 2021, 06:39 PM IST\nনিজস্ব প্রতিবেদন: অঘোষিত ৩৫৬ ধারা চলছে রাজ্যে। শিলিগুড়িতে সাংবাদিক বৈঠকে শীতলকুচির ঘটনা নিয়ে বলতে গিয়ে ঠিক এমনটাই বললেন মমতা বন্দ্যোপাধ্যায় (Mamata Banerjee)। একইসঙ্গে জানিয়ে দিলেন, গুলি চালানোর ঘটনার তদন্ত করবে সিআইডি (CID)। আরও একবার অমিত শাহকে কাঠগড়ায় তুলে স্বরাষ্ট্রমন্ত্রীর পদ থেকে ইস্তফাও দাবি করেছেন তৃণমূল নেত্রী।\nবিজেপিকে নিশানা করে মমতা (Mamata Banerjee) এ দিন বলেন,'আজকের ঘটনার জন্য দায়ী অমিত শাহ। উনিই ষড়যন্ত্রকারী। কেন্দ্রীয় বাহিনীকে দায়ী করব না। তারা স্বরাষ্ট্রমন্ত্রীর নির্দেশে চলে। নির্বাচন কমিশনের কথায় চললেও ওরা স্বরাষ্ট্রমন্ত্রকের অধীনে। এখানে অঘোষিত ৩৫৬ করে কাজ চলছে। প্রথমে ডিজিকে বদলি করল। আমাদের জিজ্ঞেস করল না। এরপর এডিজি আইনশৃঙ্খলাকে বদল করল। বিজেপির কথায় সব হচ্ছে। এসপি বদলি করল। আমাদের সুপারিশে নেয়নি।' ঘটনায় রাজ্যের প্রশাসন তদন্ত করবে বলেও জানিয়েছেন মমতা (Mamata Banerjee)। তাঁর কথায়,'পুলিস এখন নির্বাচন কমিশনের অধীনে। বিধিভঙ্গ হচ্ছে জানি। কিন্তু, মানুষের প্রাণ নিয়ে খেলা হচ্ছে তখন নীরব থাকতে পারি না। তদন্ত করে দেখব কারা, কীভাবে করল?'\nতৃণমূল নেত্রী (Mamata Banerjee) আরও বলেন,'বলছে আত্মরক্ষা করেছি। সম্পূর্ণ শান্তিপূর্ণভাবে ভোট দিচ্ছিলেন। ভোটারদের কেন মারা হবে? প্রত্যেকটা গুলির পরিবর্তে বিজেপিকে একটা করে ভোট দিন। দেশের বিরোধীদের বলব কীভাবে নির্বাচন করছে বিজেপি দেখুন। এটা গণতন্ত্রের লজ্জা। কাল মাথাভাঙা হাসপাতালে যাব। নিহতদের শ্রদ্ধা জানাব। তারা বিচার পাক। এত সাংবাদিক, এত চ্যানেল, এত ক্যামেরা অথচ কারও কাছে কোনও ফুটেজ নেই। সিআইডি তদন্ত করব।'\nআরও পড়ুুন- CISF জওয়ানদের ঘিরে ধরেছিল প্রায় ১৫০ জনের দল, শূন্যে গুলিতেও কাজ হয়নি\nWB Assembly Election 2021West Bengal Election 2021Bengal election 2021Mamata BanerjeeNarendra ModiAmit ShahSitalkuchi\nWB assembly election 2021: সেতুবন্ধের আশায় নদী পেরিয়ে, কয়েক কিলোমিটার হেঁটে ভোট দিলেন ওঁরা


আজ প্রকাশ করা হলো বিশ্বকাপ র্যাংকিং এ দেশ গুলোর নাম - Quick News 365\nPosted on May 13, 2018 May 13, 2018 by Mir Hridoy\nআজ প্রকাশ করা হলো বিশ্বকাপ র্যাংকিং এ দেশ গুলোর নাম\nর্যাংকিং টা একদম নিচে ,শেষ হয়েছে ২০১৮ ফুটবল বিশ্বকাপের বাছাইপর্ব। স্বাগতিক রাশিয়াসহ মোট ৩২টি দল অংশ নিচ্ছে ফুটবল বিশ্বকাপে। পহেলা ডিসেম্বর রাশিয়ার মস্কোতে অনুষ্ঠিত হবে ২০১৮ ফিফা বিশ্বকাপের ড্র। এই বিশ্বকাপে স্বাগতিক রাশিয়ার সাথে আগেই জায়গা নিশ্চিত করেছে পাঁচ বারের বিশ্বচ্যাম্পিয়ন ব্রাজিল, আর বর্তমান বিশ্বচ্যাম্পিয়ন জার্মানি। তবে এবারের আসরে থাকছে না চার বারের বিশ্বচ্যাম্পিয়ন ইতালি, ২০১৪ ফুটবল বিশ্বকাপের তৃতীয় স্থান অধিকারী নেদারল্যান্ডস এবং দক্ষিণ আমেরিকান ফুটবল বা কোপা আমেরিকার চ্যাম্পিয়ন চিলি। যুক্তরাষ্ট্রও থাকছে না এবারের বিশ্বকাপে, ১৯৮৬ সালের পর এবারই প্রথম বিশ্বকাপে থাকছে না যুক্তরাষ্ট্র।\nএছাড়া ২০১৮ ফিফা বিশ্বকাপে আরো থাকছে না চেক প্রজাতন্ত্র, ওয়েলস, স্কটল্যান্ড, অস্ট্রিয়া, বসনিয়া-হারজেগোভিনা, তুরস্কের মতো দলগুলো। আফ্রিকা অঞ্চল থেকে আইভরি কোস্ট, ক্যামেরুন, ঘানা রাশিয়ায় বিশ্বকাপ খেলার টিকিট পায়নি।ইতালির অংশগ্রহণ ছাড়া শেষবার বিশ্বকাপ হয়েছিলো ১৯৫৮ সালে। সেবার বিশ্বকাপ অনুষ্ঠিত হয় সুইডেনের মাটিতে, এবার বিশ্বকাপ বাছাইয়ের প্লে-অফে সুইডেনের কাছে দুই লেগ মিলিয়ে ১-০ গোলে হেরে যায় জিওনলুইজি বুফনের দল। এই হারের পর অবসর নেন ইতালির অধিনায়ক ও গোলরক্ষক বুফন। নেদারল্যান্ডসও ২০০২ সালের পর প্রথম বিশ্বকাপে উত্তীর্ণ হতে পারেনি। এর আগে গত বছর ইউরো চ্যাম্পিয়নশিপেও খেলতে পারেনি নেদারল্যান্ডস। চিলি ২০১৬ সালে কোপা আমেরিকা জিতলেও, এবারে বিশ্বকাপ বাছাইপর্বের দক্ষিণ আমেরিকা অঞ্চলের বাছাইপর্বে ছয় নম্বরে ছিলো চিলি। নিউজিল্যান্ড পেরুর কাছে হেরে যাওয়াতে, রাশিয়া বিশ্বকাপে ওশেনিয়া অঞ্চল থেকে কোনো দলই খেলবে না।নিচে র্যাঙ্কিং দেখুন\nSL Country name point :1 GERGermany 1533(1532.68) 16090,2BRABrazil 1384(1384.24) 14890,3 BELBelgium 1346(1345.65) 13372,4 PORPortugal 1306(1306.35) 1360 -1 ,5 ARGArgentina 1254(1253.61) 1359 -1 ,6 SUISwitzerland 1179(1179.21) 11972,7 FRAFrance 1166(1166.42) 1185 2, 8 ESPSpain 1162(1161.59) 1228 -2 ,9 CHIChile 1146(1145.74) 1161 1 ,10 POLPoland 1118(1117.94) 1228 -4\nCategoriesSports Tagsআজ, এ দেশ, করা, গুলোর, নাম, প্রকাশ, হলো বিশ্বকাপ র্যাংকিং\nPrevious PostPrevious তোলপাড় সারা বিশ্ব চ্যালেঞ্জ করে কার্টুনের মত নেচে দেখালেন এই বালিকা (ভিডিও)\nNext PostNext আল্লাহ্ !! এটা কি দেখালে? মেয়েটি রুকু করলো একদিকে আর সেজদাহ্ করলো আরেক দিকে! এ কি মানুষ না অন্য কিছু


স্পন্সর আকর্ষণ করার উপায় – আমিওপারি ডট কম\nস্পন্সরশীপ দান নয়। তাই, ব্যবসায়িক দৃষ্টিকোণ থেকে চুলচেলা বিশ্লেষণ করার পর কোম্পানিগুলো স্পন্সর করে।\nএকটি ভাল অনুষ্ঠান করতে পৃষ্টপোষকের দরকার হয়। কিন্তু কিভাবে একটি কোম্পানিকে ইভেন্টে পৃষ্টপোষক হিসাবে আকর্ষন করা যায় তা জানেন না অনেকেই। তবে স্পন্সর পেলেই হবেনা, তাঁরা যেন পরবর্তি অনুষ্ঠানেও পৃষ্টপোষকতা করে সে বিষয়টি নিশ্চিত করতে হবে। আর এসব কিছুর জন্য কিছু বিষয় মাথায় রাখলেই যথেষ্ট।\nকোম্পানি আপনার ইভেন্টে পৃষ্টপোষকতা কেন করবে?:\nকোম্পানির উদ্দ্যেশ্য ব্রান্ডিং করা। তাদের আরো কিছু চাহিদা থাকতে পারে সেগুলো জানার চেষ্টা করুন। আপনার অনুষ্ঠানে কারা থাকছেন সে বিষয়টি আগে নিশ্চিত হওয়া দরকার। তাদেরও কিছু টার্গেট(লক্ষ্য) গ্রাহক আছে। তারা নিশ্চিত হতে চাইবেন আপনার অনুষ্ঠানের অতিথিরা কি তাদের টার্গেট কাস্টমার। যদি তা হয়, তবে নিশ্চিত থাকুন তারা অবশ্যই স্পন্সর হবে।\nকোম্পানির মার্কেটিং লক্ষ্য জানতে হবে:\nঅতীতে কোন ধরণের ইভেন্টে কোম্পানিটি স্পন্সর হয়েছে তা খুঁজে দেখুন। কোম্পানির পণ্য বা সেবা কি ভাবে আপনার ইভেন্টে উপাস্থাপন করা যায় সে বিষয়ে ভাবুন।\nকোম্পানির দিক থেকে তাদের সুবিধা ভেবে দেখুন:\nইভেন্টে কোম্পানি কি পাবে? কোম্পানি এই প্রশ্নের সুস্পষ্ট উত্তর চায়। ইভেন্টের মূল উদ্দেশ্য কি সেটাও জানতে চাইবে। বিষয়গুলোর উত্তর যেন অনেক গুছিয়ে দেওয়া যায় সেটি লক্ষ্য রাখা জরুরী।\nসম্ভাব্য কোম্পানির জন্য অনুষ্টানের বিস্তারিত সূচী তৈরি করুন:\nযদি একটি কোম্পানি আপনার অনুষ্ঠানে স্পন্সর হতে চায় তবে তারা জানতে চাইবে অতীতে কারা কারা এই অনুষ্ঠানের সাথে জড়িত ছিলেন। আর যদি এটি প্রথম অনুষ্টান বা ইভেন্ট হয় তবে কতজন লোক থাকবে সেটাও নিশ্চিত করে বলতে হবে।\nআপনি ইভেন্টের থিম কীভাবে বিকশিত করবেন তার একটি সুস্পষ্ট কৌশল উপস্থাপন করুন:\nকোম্পানির ব্রান্ডিং কীভাবে হবে, প্রচারণামূলক বিপণন উপকরণ কোন প্রক্রিয়ায় উপস্থাপন করা হবে তা ঠিক করুন। যারা আপনার ইভেন্টের সাথে পরিচিত নন তাদের জন্য এটি জানা খুবই দরকার।\nঅনুষ্টানে কোন কোন মিডিয়া থাকবে তা নিশ্চিত করুন:\nকোম্পানি জানতে চাইবে কোন কোন মিডিয়া সেখানে থাকবে। উপস্থিত মিডিয়াগুলো সে কোম্পানির বিজ্ঞাপন প্রচার করে কি না সেটাও একটি বিষয়।\nমোট কথা, কোম্পানি দুটি ব্যাপারে মূলত প্রাধান্য দেয়। এক, তাদের ব্র্যান্ড ভ্যালু বাড়ছে কিনা। এক্ষেত্রে আপনার প্রতিষ্ঠানের ব্র্যান্ড ভ্যালু কতোখানি এটাও বিবেচ্য। দু্‌ই, প্রমোশনের ক্ষেত্রে কনভেনশনাল মিডিয়া থেকে আপনার অনুষ্ঠানে খরচ কম পড়ছে কিনা। সব কিছু ঠিক হলে কোম্পানি আপনার ইভেন্টে স্পন্সর হবে।


দিস ইজ কলড ভিক্টিম ব্লেইমিং – পাল্লাহু । pAllahu\nYou are here: Home / চুতরাপাতা / দিস ইজ কলড ভিক্টিম ব্লেইমিং\nলিখেছেন : নওরীন আমিনা\n“বান্ধবীকে ধর্ষণ ও ভিডিও ধারণ করে ব্লাকমেইলের অভিযোগে রাবি শিক্ষার্থীর ২দিনের রিমান্ড মঞ্জুর।”\n_____ এপর্যন্ত ঠিকঠাক ছিল। ধর্ষকের প্রতি ক্ষোভ আর ভিক্টিমের প্রতি সিমপ্যাথির কমতি ছিল না। কিন্তু সমস্যাটা বাধলো ছাত্রীর স্বীকারোক্তি নিয়ে।\nভিক্টিমের দায়ের করা মামলার এজাহার সূত্রে, “গত ২৪ জানুয়ারি রাত সাড়ে ৮টার দিকে বেড়াতে যাওয়ার কথা বলে রাবির ওই ছাত্রীকে মাহফুজুর তার বাসায় নিয়ে যায়। সেখানে তাকে জোরপূর্বক ধর্ষণ করে এবং তার ৫ সহযোগীকে দিয়ে ধর্ষণের ভিডিও ধারণ করে ব্লাক- মেইল করতে থাকে।”\nনিউজের নিচের কমেন্টস অনুসারে, ফলোয়িং পয়েন্টস আর নোটেড বাই আওয়ার সুইট রাবিয়ানস,\n১. এত রাতে বন্ধুর ফ্লাটে! জাস্টফ্রেন্ড?\n২. অনৈতিক কাজ করতে গিয়েছিল নিশ্চিত!\n৩. সুতরাং, মেয়েটারই দোষ। মেয়েটা খারাপ।\nস্যরি টু সে ব্রাদারস, “দিস ইজ কলড ভিক্টিম ব্লেইমিং! আন্ড ইউ পুওর পিপল ডোন্ট ইভেন নো দিস।”\nভিক্টিম ব্লেইমিং আসলে কি?\nভিক্টিমকে তার সাথে ঘটে যাওয়া অপরাধের জন্য সম্পূর্ণরূপে বা আংশিকভাবে দায়ী করার প্রবণতাই ভিক্টিম ব্লেইমিং। যৌন হয়রানী কিংবা ধর্ষণের ক্ষেত্রে ভিক্টিম ব্লেইমিংয়ের নজির উল্লেখযোগ্য।\nএই প্রবণতার পিছনে কোন ধরণের মনস্তত্ত্ব দায়ী?\n“প্রাকৃতিক ন্যায়বিচারের ধারণা” ভিকটিম-ব্লেইমিং এর পেছনে অত্যন্ত গুরুত্বপূর্ণ একটি মনস্তাত্ত্বিক কারণ। মানুষ স্বাভাবিকভাবে পৃথিবীকে একটি সুন্দর ও ন্যায়সঙ্গত স্থান হিসেবে ভাবতে পছন্দ করে। অধিকাংশ মানুষের মনেই একটি ধারণা বিদ্যমান, তা হলো- এ জগতে যে যেমন কাজ করে, সে তেমন ফলই পায়।\nযখন কেউ কোনো দুর্ঘটনা বা অপরাধের শিকার হন, তখন আপনি খুব সম্ভবত নিজের অজান্তেই সে ভিকটিমের উপর আপনার এই থিওরি খাটাতে যান। অর্থাৎ, আপনার মন ভাবতে চায়, “ভিকটিম নিশ্চয়ই কোনো পাপ বা খারাপ কাজ করেছিল, এটার ফল সে পাচ্ছে।”\nআপনি হয়তো পর্যবেক্ষণ করে দেখেছেন, যারা দুর্নীতি করেন, তারা একসময় ধরা পড়েনই। আপনার পর্যবেক্ষণ হয়তো একটা নির্দিষ্ট পরিসরে সত্য, কিন্তু এ কয়েকটি পর্যবেক্ষণ থেকে যদি আপনি গোটা মানব সমাজকে নিয়ে একটি তত্ত্ব দাঁড় করিয়ে ফেলেন, তাহলে সেটা ‘লজিক্যাল ফ্যালাসি’ হবে।\nকিভাবে? একটু ভেবে দেখুন, সব অপরাধীই কি সাজা পায়? আবার, সব সৎ ব্যক্তিই কি জীবনে সুখ পান? সৎ কোনো ব্যক্তিকে চিকিৎসার অভাবে মারা যেতে দেখননি আপনি? একটু গভীরভাবে চিন্তা করলেই বুঝতে পারবেন যে, আপনার চিন্তার কোনো ভিত্তি নেই, কিন্তু তবুও আপনি কেন এই চিন্তাটা করছেন?\nপ্রশ্নটা খুবই গুরুত্বপূর্ণ। এর উত্তর হলো, আপনি নিজের স্বার্থেই এভাবে চিন্তা করছেন। হ্যাঁ, অবাক লাগলেও এটাই সত্য!\nপ্রতিটি মানুষই অনাকাঙ্ক্ষিত ঝামেলা এড়িয়ে চলতে চায় নিজের নিরাপত্তার জন্য। আবার প্রত্যেকেই নিজেকে ‘ভালো এবং সঠিক’ মনে করেন। তাই যখন আপনার প্রতিবেশীর সাথে খারাপ কিছু ঘটে, তখন আপনার অবচেতন মন তার সাথে আপনার তুলনা করতে চায়।\nকিন্তু এটা করতে গিয়ে সে যখন দেখে, আপনার প্রতিবেশীর সাথে আজ যা ঘটলো, তা কাল আপনার সাথেও ঘটতে পারে, তখন সে অনিরাপদ ও অস্বস্তি বোধ করে। এই অনিরাপত্তাবোধ ও অস্বস্তি কাটানোর জন্য আপনার মন তখন বিকল্প ব্যাখ্যা খোঁজে এবং নিজেকেই মিথ্যা আশ্বাস দেয়।\nআপনার মন তখন আপনাকে বলে, “তোমার প্রতিবেশী নিশ্চয়ই কোনো খারাপ কাজ করেছিল এবং সেটার ফল পেয়েছে। কিন্তু তুমি তো খারাপ নও, তাই তোমার সাথে কখনো এমন কিছু ঘটবে না”। আর এটা করতে গিয়ে হয়তো নিজের অজান্তেই আপনি ভিকটিম ব্লেইমিং করে থাকেন। এটা নিজেকে পরিতৃপ্ত রাখার একটি মানসিক অপপ্রয়াস মাত্র।\nকেন ভিক্টিম ব্লেইমিং পরিহার করা উচিত?\nআপনি যদি কখনো ভিকটিম-ব্লেইমিং এর শিকার কাউকে খুব কাছ থেকে দেখে থাকেন, তাহলে আপনি তাদের প্রচণ্ড মানসিক চাপ ও যন্ত্রণাটা কাছ আঁচ করতে পেরেছেন। কিন্তু আপনি যদি কখনো বিষয়টি নিয়ে আলাদা করে ভেবে না থাকেন, তাহলে নতুন করে ভাবার সময় এসেছে। কারণ ভিক্টিম ব্লেইমিংয়ের ফলে একটা মানুষ আত্মহত্যা পর্যন্ত করতে পারে। দিস ইজ নট আ সিলি ম্যাটার ম্যান!\nএবার আসি ধর্ষণে। ধর্ষণের সংজ্ঞা কি?\nএকজন ব্যক্তির অনুমতি ব্যতিরেকে তার সঙ্গে যৌনসঙ্গম বা অন্য কোনো ধরনের যৌন অনুপ্রবেশ ঘটানোকে ধর্ষণ বলা হয়। ধর্ষণ শারীরিক বলপ্রয়োগ, অন্যভাবে চাপ প্রদান কিংবা কর্তৃত্বের অপব্যবহারের মাধ্যমে সংঘটিত হতে পারে।\nঅনুমতি প্রদানে অক্ষম (যেমন- কোনো অজ্ঞান, বিকলাঙ্গ, মানসিক প্রতিবন্ধী কিংবা অপ্রাপ্তবয়স্ক ব্যক্তি) এরকম কোনো ব্যক্তির সঙ্গে যৌনমিলনে লিপ্ত হওয়াও ধর্ষণের আওতাভুক্ত।\nসংজ্ঞামতে, কোন ‘পতিতা’ আই রিপিট ‘পতিতা’ যদি রাত বারোটায় রাস্তায় পতিতের (খদ্দের) জন্য অপেক্ষা করে, আর সেসময় কেউ তার সাথে জোরপূর্বক সঙ্গম করে, সেটি ধর্ষণ।\nঅথবা কোন স্ত্রীও যদি তাদের চরম মুহূর্তে এসে ‘না’ বলে, আই রিপিট ‘না’ বলে অর্থাৎ অসম্মতি জানায়, আর তার পার্টনার তাকে জোর করে সঙ্গম করায়, সেটা ধর্ষণ (ম্যারিটাল রেপ)।\nকেনো ধর্ষণ জানেন? কারণ যে পরিস্থিতেই হোক, যার দ্বারাই হোক, ”নো মিনস নো”। জ্বী, যে স্লোগানটা আপনারা যৌন হয়রানীর মুভমেন্টে মুড়ি মুরকির মতো ব্যবহার করেন, আবার ভিক্টিম ব্লেইমিংও করেন, সেই স্লোগান মতে উপরের ঘটনা দুটোও “ধর্ষণ”!\nএই দুটো ঘটনাকে যদি ধর্ষণ হিসেবে মানতে পারেন, আশা করি রাবি শিক্ষার্থীর ধর্ষণের শিকার হওয়া নিয়ে আর সমস্যা হবে না। নিজের মনকে সান্তনা দিতে কিংবা না বুঝে ধর্ষণকে জাস্টিফাই করার চেষ্টাও করবেন না। আপনার অজ্ঞতা আরেকজনের জীবনকে হুমকির মুখে ঠেলে দিতে পারে। সম্ভব হলে ভিক্টিমকে মেন্টাল সাপোর্ট দিন, নয়তো মুখটা বন্ধ রাখুন দয়া কারে। ধন্যবাদ।\nনিউজ: Rajshahi News 24. com\nতথ্যসূত্র: উইকিপিডিয়া ও অন্যান্য।\nFebruary 6, 2020 LeaveaComment Filed Under: চুতরাপাতা Tagged With: ইসলাম ধর্ম


মার্চ 30, 2019 একটি কার্যকর ফরেক্স শিক্ষা লেখক মনির হাসান 49692 দর্শকরা\nনতুন সম্ভাবনা দেখা দিয়েছে জাপানেও। এরই মধ্যে দেশটি ৬শ’ ডাক্তারসহ পেশাজীবী নিয়োগে আগ্রহ প্রকাশ করেছে। এ বিষয়ে দেশটির সঙ্গে কয়েক দফা বৈঠক হয়েছে বলে মন্ত্রণালয় সূত্রে জানা গেছে। সব ঠিক থাকলে চলতি বছরের জুলাই-আগস্ট নাগাদ জাপানে শ্রমশক্তি রপ্তানি শুরু হতে পারে। বন্ধ করুন খেলা এবং এন্ট্রি পয়েন্ট - এই জিনিস সংযুক্ত। ব্যাকল্যাশ মেটাট্রেডার4পা আকার অংশ। খেলুন এবং নিম্নলিখিত আলগোরিদিম দ্বারা গণনা করা বন্ধ মার্কিন শেয়ার বাজারে জন্য 5-7 সেন্ট বন্ধ করুন (যদি আমরা মূল্য 20-60 ডলার শেয়ার বিক্রি)। রাশিয়ান বাজার বন্ধ করতে ইস্যুকারীর দাম 0.2% বেড়েছে। ব্যাকল্যাশ: স্টপ থেকে 20%। অর্থাত মার্কিন স্টক খেলা - 1-2 সেন্ট। পা আকার খেলা অন্তর্ভুক্ত করা আবশ্যক।\nযদিও এটি এমন একটি পদ্ধতি নয় যা আমি ডিজাইন করবো, এটি কাজ করেছিল এবং চমৎকার দায়বদ্ধতার জন্য সরবরাহ করেছিল। সবকিছু লগ ইন এবং পর্যালোচনা করা হয়েছে, প্লাস সমস্ত অপারেটর ডিওডি গোপন অনুমোদন ছিল এবং আমরা কোন অপব্যবহার ছিল না। কোন কাজ শেষ হয়েছে অথচ তার ফল এখনও বর্তমান আছে (অপ্রকাশিত), এরূপ বোঝালে Present perfect tense হয়।\nব‍্যাচম‍্যান. 😂😂😂😂 Tora kangloo to kangloo . 😂😂 এমএসিডি অপসিলারের উপর, গড়ের অসঙ্গতির লাইন মেটাট্রেডার4নির্মাণের একটি ঊর্ধ্বগামী প্রবণতা পর্যন্ত নির্মিত হয়েছিল।\nকিছু নির্দিষ্ট দ্রবীভূত (অজৈব) যৌগিকগুলি আরো ঘনীভূত হয়ে (ঘনত্বের ফ্যাক্টর নিয়ে আলোচনা করা মনে করে) তাহলে এই সংমিশ্রিতগুলি দ্রবণীয় সীমা অতিক্রম করে এবং ঝিল্লি পৃষ্ঠের স্কেল হিসাবে স্খলিত হওয়ার ফলে স্কেলিং ঘটতে পারে। স্কেলিংয়ের ফলাফলগুলি সিস্টেম জুড়ে একটি উচ্চ চাপ ড্রপ, উচ্চ লবণ প্যাসেজ (কম লবণ প্রত্যাখ্যান), কম প্রবাহিত প্রবাহ এবং নিম্ন পার্শ্বপ্রতিক্রিয়া জলমানের গুণ। একটি প্রচলিত স্কেল এর একটি উদাহরণ যা একটি RO ঝিল্লি গঠন করতে থাকে ক্যালসিয়াম কার্বোনেট (CaCO3)।\nমেটাট্রেডার4- বাইনারি বিকল্প ফোরাম\nস্থায়ী বা পরিবর্তনযোগ্য কলঙ্ক নিয়ন্ত্রণ শব্দ। ট্রাসগুলির প্রয়োজনীয় স্থিতিশীলতা অর্জন করার জন্য উপরের (সংকুচিত) এবং নিম্ন বেল্টের জন্য অতিরিক্ত বান্ডিল ইনস্টল করা হয়। Bundles planks তৈরি করা হয় এবং ট্রাস এর মাঝামাঝি রক সমতল তাদের স্থাপন করা হয়।\nএমএসিডি নির্দেশক - মেটাট্রেডার 4\nদেশব্যাপী ২৫০টিরও বেশি এ ধরনের অনুষ্ঠানের মাধ্যমে সব নিষিদ্ধ অস্ত্র জমা নেয়ার পরিকল্পনা করেছে নিউজিল্যান্ড সরকার।\nমিশন: একটি উদ্ভিদ সেলিন রাজা মেটাট্রেডার4বে লিফ আনা, থেকে এটা ঔষধি মদের চুয়ান পাবেন। জ্বালানী পাম্প মাউন্ট বাদাম tighten, পাম্প জ্বালানী পাইপ সংযুক্ত উচ্চ চাপ, জ্বালানি লাইন কম চাপ এবং ট্র্যাকশন ড্রাইভ নিয়ন্ত্রণ।\nএবং এটি নেতিবাচকভাবে শরীরের অংশে রক্ত সঞ্চালন প্রভাবিত করতে পারে যেখানে কিভাবে ট্রেড করবেনঃ নেক লাইন ব্রেক করলে লং অর্ডার অর্থাৎ বটম রিভার্সেল অর্ডার করবেন।\nজাহিদুল হাসান বলেছেন: উপকার পাইছেন, খুশি মেটাট্রেডার4হইছি, তয় বিনিময়ে চুম্মা নিতে রাজি না। ধন্যবাদ পাইলেই খুশি। আরো খুশি হবে যখন আপনি নিজেই বানিয়ে একটা ব্লগ দিবেন। বসপলকো, ভি। পি। শিক্ষাগত প্রযুক্তি উপাদান [টেক্সট] / ভিপি Bespalko - এম।, 1989। - পি .1২6\nআমার স্টক বেসিক টেকনিক্যাল এনালাইসিস কোর্স যারা সফল ভাবে সম্পন্ন করেছেন শুধুমাত্র তারাই এডভান্স কোর্সের জন্য রেজিষ্ট্রেশন করতে পারবেন। যোগব্যায়াম মেটাট্রেডার4অস্বাভাবিক জনপ্রিয়তা শরীরের উপর একটি টনিক প্রভাব দ্বারা ব্যাখ্যা করা যেতে পারে, ওজন হারানোর প্রভাব এবং শরীরের স্বন ফিরে।


যত ভাঙবে, তত ভোট বাড়বে, পুরুলিয়া থেকে বার্তা শুভেন্দু অধিকারীর – News18 Bangla\nযত ভাঙবে, তত ভোট বাড়বে, পুরুলিয়া থেকে বার্তা শুভেন্দু অধিকারীর\nশুভেন্দুর সভায় ভিড়। নিজস্ব চিত্র\nজঙ্গলমহলের এই জেলায় তৃণমূলে থাকাকালীন দীর্ঘদিন ধরে সংগঠন সামলেছেন শুভেন্দু অধিকারী। যদিও গত লোকসভা নির্বাচনের আগে থেকেই শুভেন্দুর হাত থেকে চলে যায় সেই দায়িত্ব।\nLast Updated : January 10, 2021, 17:56 IST\n#কাশীপুর: যত ভাঙবে, তত বাড়বে। ভোটের ব্যবধান এতে বাড়বে। এমনটাই মত বিজেপি নেতা শুভেন্দু অধিকারীর। নন্দীগ্রামে শুভেন্দু অধিকারীর অফিস ভাঙচুর করা হয়েছে। এমনটাই অভিযোগ করছেন শুভেন্দু অধিকারীর ঘনিষ্ঠ শিবির। অভিযোগের সত্যতা স্বীকার করে নিয়েছেন শুভেন্দু অধিকারী নিজেই। এদিন পুরুলিয়ার একটি রোড-শো ও সভায় হাজির ছিলেন বিজেপি নেতা শুভেন্দু অধিকারী। সেখানেই তিনি জানান, "নন্দীগ্রামে যা হচ্ছে, প্রত্যেকেই তা আপনাদের মাধ্যমে দেখতে পাচ্ছেন। কে কে করছে? কতজন করছে? কোন গোষ্ঠী করছে এইসব সবটাই আপনারা দেখতে পাচ্ছেন। তবে এটায় আমি খুশি৷ যত এই সব করবে তত আমার ভোট বাড়বে। গত বিধানসভা ভোটে জিতেছিলাম ৮২ হাজার ভোটে, এবার ভোটে আরও বেশি ভোট পেয়ে জিতব।"\nপ্রসঙ্গত গত ৮ জানুয়ারি নন্দীগ্রামে তার নেতৃত্বে একটি সভা হয়। সেই সভায় গোলমালের অভিযোগ তুলেছিলেন শুভেন্দু অধিকারী। তার পর লাগাতার গত দু'দিন ধরে নন্দীগ্রামে তার অফিস ভাঙচুর, সদস্যদের বাইক জ্বালানো হয়েছে। সেই ঘটনার পরিপ্রেক্ষিতেই নন্দীগ্রাম নিয়ে প্রতিক্রিয়া দিয়েছেন শুভেন্দু। শুভেন্দু অধিকারী অবশ্য তাঁর লাগাতার রাজনৈতিক কর্মসূচী চালিয়ে যাচ্ছেন। এদিন তাঁর হাতের তালুর মতো চেনা জেলা পুরুলিয়ায় সভা করেন শুভেন্দু।\nজঙ্গলমহলের এই জেলায় তৃণমূলে থাকাকালীন দীর্ঘদিন ধরে সংগঠন সামলেছেন শুভেন্দু অধিকারী। যদিও গত লোকসভা নির্বাচনের আগে থেকেই শুভেন্দুর হাত থেকে চলে যায় সেই দায়িত্ব। শুভেন্দু অধিকারীর ঘনিষ্ঠ শিবিরের বক্তব্য ছিল, অভিষেক বন্দোপাধ্যায়কে জেলার দায়িত্ব দিয়ে তৃণমূলের সেই সংগঠন নষ্ট হয়ে যায়। তবে এমন অভিযোগ মানতে রাজি নয় তৃণমূল।\nতবে এই তত্ত্বকে সামনে রেখেই জঙ্গলমহলের পুরুলিয়া জেলায় শুভেন্দু অধিকারী নিজের সংগঠনকে আরও সক্রিয় করে তুলতে চাইছেন। সেই কারণেই তিনি জানিয়েছেন, "এখন থেকে পুরুলিয়া জেলায় আমি প্রতি ১৫দিন অন্তর আসব। এখানকার রাস্তা, গ্রাম, মানুষ সকলের চেনা। তাদের কাছে আরও একবার আমি পৌছে যাব।" অবিভক্ত মেদিনীপুর আগেই টার্গেট করেছেন শুভেন্দু অধিকারী। বিজেপি চাইছে শুভেন্দুর হাতের তালুর মতো চেনা জেলাগুলিতে তাকে আরও বেশি করে সক্রিয় করতে। সে কারণেই জঙ্গলমহলের জেলায় এবার জনসংযোগ বৃদ্ধি করতে চাইছেন শুভেন্দু।\nFirst published: January 10, 2021, 17:56 IST\nTags: BJP, Subhendu Adhikari


অ্যান্টার্কটিকায় বরফের গভীরে পাওয়া গেল ‘ভিনগ্রহীদের জাহাজ’? – সোনার দেশ\nঅ্যান্টার্কটিকায় বরফের গভীরে পাওয়া গেল ‘ভিনগ্রহীদের জাহাজ’?\nআপডেট: জানুয়ারি ২৮, ২০১৭, ১২:০৭ পূর্বাহ্ণ\nসুদূর অ্যান্টার্কটিকার বরফ-সাম্রাজ্যও নজর এড়িয়ে যায়নি ভিনগ্রহীদের?\nসেখানেও কি কোনও সুদূরতম অতীতে কোনও ‘সভ্যতা’ গড়ে তুলেছিল ভিনগ্রহীরা? সেখানেও ছিল ‘পিরামিড’?\nগুগ্ল আর্থ স্যাটেলাইট ইমেজের তোলা ছবি দেখিয়ে এমনটাই দাবি করলেন একদল বিজ্ঞানী। এবং ‘কনস্পিরেসি থিয়োরিস্ট’রা। তাঁদের দলটির নাম- ‘সিকিওর টিম’। তাঁদের আরও একটি দল রয়েছে। যাদের নাম- ‘ইউএফও অ্যান্ড কনস্পিরেসি থিয়োরি ফোরাম’। তাঁদের দাবি, অ্যান্টার্কটিকার বরফ-সাম্রাজ্যের গভীরতর স্তরে ‘ভিনগ্রহীদের জাহাজ’-এরও খোঁজ মিলেছে। হদিশ মিলেছে, কোনও মন্দির বা কোনও অট্টালিকার সিঁড়ির ধাপেরও (স্টেয়ারকেস)। গুগ্ল আর্থ স্যাটেলাইট ইমেজের তোলা ছবি দেখিয়ে তাঁদের দাবি, এক সময় অ্যান্টার্কটিকার ওই বরফ-সাম্রাজ্যে ‘নগর-সভ্যতা ছিল ভিনগ্রহীদের’! সেই সব ছবির ভিডিও তাঁরা ইউটিউবে ছড়িয়ে দিয়েছেন সম্প্রতি।\nযাঁরা ভিনগ্রহীদের অস্তিত্বে বিশ্বাস করেন আর ভিনগ্রহীদের ‘হদিশ পেয়েও’ নাসা ও ইউরোপিয়ান এজেন্সির মতো মহাকাশ গবেষণা সংস্থাগুলি ‘সব কিছু ধামাচাপা দেওয়ার চেষ্টা করছে’ বলে বহু দিন ধরেই বলে আসছেন, তাঁদেরই বলা হয় ‘কনস্পিরেসি থিয়োরিস্ট’। তাঁদের দাবির সমর্থনে ‘কনস্পিরেসি থিয়োরিস্ট’রা আনন্দবাজারের এই প্রতিবেদককে আমেরিকার ওহায়ো থেকে টেলিফোনে তাঁদের মতামত তো জানিয়েছেনই, সঙ্গে ই-মেলে পাঠিয়েছেন বেশ কয়েকটি ছবি ও ভিডিও। যা দিয়ে তাঁরা তাঁদের বক্তব্যকে সমর্থনের চেষ্টা করেছেন। সম্প্রতি অনলাইনে প্রকাশ করা মার্কিন গোয়েন্দা সংস্থা ‘সিআইএ’-র ‘কনফিডেনশিয়াল ফাইল’-এও ভিনগ্রহীদের ‘মহাকাশযান’- ‘আনআইডেন্টিফায়েড ফ্লাইং অবজেক্ট’ (ইউএফও) বা ‘উড়ন্ত চাকি’ নিয়ে প্রচুর উল্লেখের প্রমাণ মিলেছে। সে সম্পর্কে প্রাক্তন মার্কিন প্রেসিডেন্ট জিমি কার্টার সহ বহু গণ্যমান্য ব্যক্তির ‘গোপন মতামত’ও গত দু’-চার দিনে সবার সামনে এসেছে।\nদাবি আর পাল্টা দাবির মধ্যে আনন্দবাজারের তরফে টেলিফোনে এবং ই-মেলে যোগাযোগ করা হয়েছিল অন্যতম ‘কনস্পিরেসি থিয়োরিস্ট’ জেমস জেসনের সঙ্গে। ওহায়োর ক্লিভল্যান্ড থেকে টেলিফোনে জেসন বলেছেন, ‘‘গুগ্ল আর্থ ইমেজের ছবি থেকে স্পষ্টই দেখা গিয়েছে একটি ভিনগ্রহীদের জাহাজ, যা রয়েছে অ্যান্টার্কটিকার বরফ-সাম্রাজ্যের পুরু বরফ-স্তরের অন্দরে। দেখা গিয়েছে, সেখানে রয়েছে একটি অত্যন্ত প্রাচীন কোনও সভ্যতায় গড়ে ওঠা একটি সুবিশাল পিরামিড। রয়েছে নগর-সভ্যতার আরও নানা প্রমাণ। অট্টালিকা বা কোনও মন্দিরের সিঁড়ির ধাপ।\nভিনগ্রহীদের সেই সভ্যতা ছিল অনেক অনেক বেশি উন্নত, প্রযুক্তি-প্রকৌশলের নিরিখে। তবে তাদের প্রযুক্তি কতটা উন্নত ছিল, সম্ভবত তার সবচেয়ে সেরা প্রমাণ- ভিনগ্রহীদের ওই জাহাজটি। সেখানে আমরা বরফে চাপা পড়ে যাওয়া একটি গুহারও হদিশ পেয়েছি। পেয়েছি বিশাল একটি বৃত্তাকার এলাকার ছবি। যা এক সময় কোনও প্রাচীন কিন্তু আধুনিকতম সভ্যতার ধাত্রীভূমি ছিল বলেই আমাদের বিশ্বাস। সেখানেই মিলেছে ডিমের মতো ৪০০ ফুট বা ১২১ মিটার (ব্যাস) মাপের একটি এলাকা। এই এলাকাটিকেই অ্যান্টার্কটিকায় ভিনগ্রহীদের এক সময়ের আস্তানা বলে মনে করা হচ্ছে। ওই জায়গাটিই প্রমাণ করছে দক্ষিণ মেরুর বরফ-সাম্রাজ্যেও এক সময় প্রযুক্তি-প্রকৌশলের নিরিখে কোনও আধুনিকতম সভ্যতার জন্ম হয়েছিল। অ্যান্টার্কটিকার যে ভৌগোলিক অবস্থানটা আমরা এখন দেখছি, তখন অবশ্য তা মোটেই ছিল না।’’\n‘কনস্পিরেসি থিয়োরিস্ট’দের ওই দাবি অবশ্য পুরোপুরি উড়িয়ে দিয়েছেন ভূতত্ত্ববিদরা। তাঁদের অন্যতম হার্ভার্ড বিশ্ববিদ্যালয়ের স্কুল অফ জিওলজির অধ্যাপক কুমার আনন্দ টেলিফোনে আনন্দবাজারের প্রশ্নের জবাবে বলেছেন, ‘‘আমরা ওই সব দাবিকে আমল দেওয়ার কোনও প্রয়োজন রয়েছে বলে মনে করছি না। প্রথমত, গুগ্ল আর্থ স্যাটেলাইট ইমেজের ছবিগুলি পরে ‘ডক্টরড’ (কাটা-ছেঁড়া) হয়েছে কি না, তার বিন্দু-বিসর্গও আমরা জানি না। বরফে নানা রকমের দৃষ্টিবিভ্রমের জন্ম হয়। আদতে যেগুলি বরফের পুরু স্তর, সেগুলিকেই দৃষ্টিবিভ্রমের কারণে পাহাড় বা মালভূমি বা পিরামিড বলে হয়তো মনে হচ্ছে। লক্ষ লক্ষ বা হাজার হাজার বছর ধরে তুষারপাতের ফলে ওইগুলি তৈরি হতে পারে।’’- আনন্দবাজার পত্রিকা


দুর্নীতি দমন বিভাগের গাফিলতি দেখছে বিসিবির তদন্ত কমিটি - bdnews24.com\nদুর্নীতি দমন বিভাগের গাফিলতি দেখছে বিসিবির তদন্ত কমিটি\nPublished: 03 May 2017 07:55 PM BdST Updated: 03 May 2017 08:57 PM BdST\nযারা ভুল করেছে, তাদের শাস্তি সামান্য। ভুলের প্রতিবাদকারীদের শাস্তি ভীষণ কঠোর। দ্বিতীয় বিভাগ ক্রিকেটে শাস্তির ঘটনা নিয়ে চলছে আলোচনা-সমালোচনা। তবে নিজেদের দেওয়া শাস্তির পক্ষেই সাফাই গাইলেন বিসিবির তদন্ত কমিটির প্রধান শেখ সোহেল। তবে বিসিবির এই পরিচালককের মতে, পুরো ঘটনায় বিসিবির দুর্নীতি দমন বিভাগের (অ্যান্টি করাপশন ইউনিট) গাফিলতি ছিল।\nদেশে ক্রিকেটের ভাবমূর্তি ক্ষুণ্ন করার অভিযোগে দ্বিতীয় বিভাগের দুই বোলার সুজন মাহমুদ ও তাসনিম হাসানকে মঙ্গলবার ১০ বছরের জন্য নিষিদ্ধ করেছে বিসিবি। আজীবন বহিষ্কার করা হয়েছে দুই ক্লাব লালমাটিয়া ও ফিয়ার ফাইটার্সকে। দুই ক্লাবের কোচ, অধিনায়ক ও ম্যানেজার নিষিদ্ধ ৫ বছরের জন্য।\nযে ঘটনার সূত্রে এত বড় শাস্তি, বিসিবি সেই ঘটনা জানতে পেরেছে দেশি-বিদেশি সংবাদ মাধ্যমে ফলাও করে প্রচারের পরই। নিজেরা জানতে বা আগেই ব্যবস্থা নিতে পারেনি। বিসিবি গঠিত তদন্ত কমিটির প্রধান শেখ সোহেল এই ক্ষেত্রে মেনে নিচ্ছেন বিসিবির ব্যর্থতা। মাঠে এরকম প্রতিবাদের ঘটনা যদিও সরাসরি দুর্নীতির সঙ্গে সম্পৃক্ত নয়, কিন্তু এই বিসিবি পরিচলক দায় দিলেন দুর্নীতি দমন বিভাগকেও।\n“বিসিবির ব্যর্থতা আছে। আমি সেটা স্বীকার করছি। আমাদের উচিত মাঠে গিয়ে খেলা দেখা। শুধু ক্যামেরা বসালেই হবে না। একটা না পারি পরের ম্যাচে যেতে হবে।”\n“আকসুর (অ্যান্টি করাপশন ইউনিট) গাফলতি আছে। আমরা পরবর্তী বোর্ড সভায় তাদের সতর্ক করব। আকসু বিসিবির একটি অংশ। তাদের কাজ আমাদের কাছে রিপোর্ট পেশ করা। তারা একটি ব্যাপার জানবে কিন্তু সেই অনুযায়ী ব্যবস্থা নেবে না, আপনি ভেবেছেন আমরা ছেড়ে দেব? আকসু যদি আমাদের প্রতিবেদন দিতে না পারে, আমি পরদিনই তাদের পদ থেকে সরে যেতে বলবো।”\nতবে নিজেদের ব্যর্থতা মানলেও ক্লাব ও ক্রিকেটারদের কঠোর শাস্তিটা ঠিকই আছে বলে মনে করছেন এই বিসিবি পরিচালক। কোন ধারা মেনে এত বড় শাস্তি দেওয়া হয়েছে, সেই প্রশ্ন উঠছে। শেখ হোসেলের দাবি, তারা আইন মেনেই সিদ্ধান্ত নিয়েছেন।\n“অবশ্যই এটা আইনের আওতায়ই করা হয়েছে। বোর্ড সভায়ই বলা হয়েছে শৃঙ্খলা কমিটির প্রধান যে কোন সিদ্ধান্ত দিতে পারবে। আইনের বাইরে গিয়ে আমরা কোন কিছু করতে পারি না। আমরা আইনের লোক। আইনকে শ্রদ্ধা করি। এবং তার প্রেক্ষিতেই আমরা এমন শাস্তি দিয়েছি।”\n“আমরা তদন্ত করে দেখেছি ক্লাব, খেলোয়াড় এবং কর্মকর্তা এরা সবাই দোষী। বাংলাদেশের ক্রিকেটের সুনাম ক্ষুণ্ন করতেই একটি গোষ্ঠী ষড়যন্ত্র শুরু করছে, যার ফলশ্রুতিতে আমাদের ক্রিকেটে এমন ন্যাক্কারজনক ঘটনা ঘটেছে। সঙ্গত কারণে আমরা বাধ্য হয়েছি এমন শাস্তি দিতে যাতে করে পরবর্তীতে এমন ঘটনা না ঘটে।”\nপ্রশ্ন থেকে যাচ্ছে এর পরও। ম্যাচ ফিক্সিংয়ের মতো গুরুতর অপরাধে মোহাম্মদ আশরাফুলকে ৩ বছরের স্থগিত নিষেধাজ্ঞা বাদ দিলে মাত্র ৫ বছর নিষিদ্ধ করা হয়েছিল। আপিলের পর যেটি কমে হয়েছে তিন বছর। অথচ দ্বিতীয় বিভাগের মত ছোট পর্যায়ে ক্রিকেটীয় প্রতিবাদের কারণে এত বড় শাস্তি? শেখ সোহেল আবারও বললেন দেশে ক্রিকেটের ভাবমূর্তি নষ্টের কথা।\n“তারা যে প্রতিবাদটি করল, সেটা কি ধরণের প্রতিবাদ? এমন প্রতিবাদ যে বিশ্ব অঙ্গনে আমাদের ক্রিকেট কলুষিত হল! তাদের অবশ্যই প্রতিবাদ করার অধিকার ছিল। বিসিবি ছিল, আম্পায়ার্স কমিটি ছিল, সভাপতি ছিল। তাদের কাছে অভিযোগ করতে পারত। তারা কখনও জানায়ইনি। আশরাফুলের বিষয়টি ওই সময় যারা ছিল, তাদের সিদ্ধান্ত। ভবিষ্যতে যেন এ ধরনের অন্যায় আর না হয়, সেজন্যই আমরা এই শাস্তি দিয়েছি।”\nক্রিকেটারদের শাস্তির পাশাপাশি আলোচনার জন্ম দিয়েছে দুটি ক্লাবকে আজীবন নিষিদ্ধ করা। বাংলাদেশের ক্রিকেটে এমনটি আগে আর হয়নি। নিজেদের সেই সিদ্ধান্তের পক্ষেও যুক্তি দেখালেন তদন্ত কমিটির প্রধান।\n“কোন ম্যাচে একজন ফিল্ডার যখন মিস ফিল্ডিং করে বা গুরুত্বপূর্ণ ক্যাচ ছেড়ে দেয়, তখন সংশ্লিষ্ট ক্লাব কর্তৃপক্ষ তাকে চার্জ করে। ক্লাব যদি অনুমতি না দেয়, এতবড় অন্যায় কোন প্লেয়ার করতে পারে না। যে বোলারটা (সুজন) ওই ম্যাচে ৯২ রান দিল ও কয়দিন ওই ক্লাবে খেলে? ও সবশেষ বল করেছে দেড় থেকে দুই বছর আগে। বিষয়টি পূর্ব পরিকল্পিত।”\nবিসিবির দেওয়া শাস্তি নিয়ে সমালোচনার একটি বড় কারণ, যাদের স্বেচ্ছাচারিতার প্রতিবাদ করেছিল বলে দাবি করেছে ওই ক্রিকেটার ও ক্লাবগুলো, সেই আম্পায়ারদের শাস্তিই হয়েছে অতি সামান্য। তদন্ত কমিটিই বলেছে, ম্যাচ ঠিকমত পরিচালনা করতে পারেনি দুই আম্পায়ার। কিন্ত তাদের শাস্তি হয়েছে মাত্র ৬ মাসের নিষেধাজ্ঞা। যে ৬ মাস আসলে ক্রিকেটের মৌসুম নয়, খেলাই নেই তেমন। শেখ সোহেল এখানেও দায় দিলেন ক্লাবগুলোকেই।\n“আজকে যখন শাস্তি হল তখন সবাই বলছে আম্পায়ারের দোষ। কই এর আগে তো কেউ আমাদের লিখিত বা মৌখিকভাবে তাদের বিপক্ষে কিছু জানায়নি। আমার প্রশ্ন হল যখন দীর্ঘ দিন আম্পায়ারিং নিয়ে এমন সমস্যা হচ্ছে, কোন ক্লাব কি আম্পায়ার্স কমিটির কাছে একটি চিঠি দিয়েছে? বিসিবি বা সভাপতির কাছে কোন চিঠি দিয়েছে? তারা জানালে আমার মনে হয় না এ ধরনের ঘটনা ঘটত।”\nওই তদন্তের সূত্রেই বেরিয়ে আসে, আলোচিত ম্যাচটির আগের দিন আরেক ম্যাচে ইন্দিরা রোড ক্রীড়া চক্রের বিপক্ষে ১.১ ওভারে ৬৯ রান দেন ফিয়ার ফাইটার্সের তাসনিম। তদন্ত হয় সেই ম্যাচ নিয়েও। এপরই আসে শাস্তির ঘটনা।\nশেখ সোহেল জানালেন, শাস্তি পাওয়া ক্লাব ও ক্রিকেটাররা আপিল করলে “একটা ব্যবস্থা করা যেতে পারে।”


প্রশ্ন : সূর্য হেলে যাওয়ার পরপরই যে চার রাক‘আত ছালাত আদায় করা হয় হাদীছের পরিভাষায় ঐ ছালাতের নাম কি? – আপনার জিজ্ঞাসা\nহোম⇢ফিকহ ও উসুলুল ফিকহ⇢ফিকহ⇢ইবাদত⇢সালাত⇢নফল নামায⇢প্রশ্ন : সূর্য হেলে যাওয়ার পরপরই যে চার রাক‘আত ছালাত আদায় করা হয় হাদীছের পরিভাষায় ঐ ছালাতের নাম কি?\nউত্তর : আব্দুল্লাহ ইবনুস সায়িব (রাঃ) বলেন, রাসূলুল্লাহ (ছাঃ) সূর্য ঢলার পর হ’তে যোহরের\nপূর্ব পর্যন্ত ৪ রাক‘আত ছালাত আদায় করতেন এবং বলতেন, এ সময় আকাশের দরজা খুলে দেয়া হয়। আমার একান্ত ইচ্ছা, এ সময় আমার কোন সৎকর্ম আল্লাহর দরবারে পৌছুক (তিরমিযী হা/৪৭৮; আহমাদ হা/২৩৫৯৭; মিশকাত হা/১১৬৯)।\nঅধিকাংশ বিদ্বানের মতে এই ছালাত ছিল যোহরের পূর্বের চার রাকাআত ছালাত (মানাভী, ফায়যুল ক্বাদীর ১/৪৬৭)।\nতবে ইবনুল ক্বাইয়িম ও ইরাক্বীসহ কতিপয় বিদ্বানের মতে এটি স্বতন্ত্র ছালাত, যাকে ‘সুন্নাতুয যাওয়াল’ বা সূর্য ঢলে পড়ার ছালাত বলা হয়। এটি যোহরের\nছালাতের পূর্বের চার রাক‘আত সুন্নাতে মুওয়াক্কাদাহ নয় (ইবনুল ক্বাইয়িম, যা-দুল মা‘আদ ১/২৯৮-৯৯; মির‘আতুল মাফাতীহ ৪/১৪৬)।\nপ্রশ্ন : নফল ছালাত দু’রাক‘আত আদায়ের নিয়তে ছালাত শুরু করে পরবর্তীতে ছালাতের মধ্যেই মত পরিবর্তন করে চার রাক‘আত পড়া যাবে কি? এছাড়া চার রাক‘আতের নিয়ত করে সময় কম থাকায় দু’রাক‘আত পড়ে সালাম ফিরানো যাবে কি?


ভাইরাসের উৎস সন্ধান: যুক্তরাষ্ট্র ছাড় পেতে পারে না | প্রথম আলো\nপ্রকাশ: ১৫ সেপ্টেম্বর ২০২১, ১৩: ৩০\nবৈশ্বিক মহামারির প্রাদুর্ভাবের পর থেকেই মার্কিন রাজনীতিবিদেরা প্রতিনিয়ত চীনের ভাবমূর্তি নষ্ট করার চেষ্টা চালিয়ে যাচ্ছেন। কেবল সাবেক প্রেসিডেন্ট ডোনাল্ড ট্রাম্প ও সাবেক পররাষ্ট্রমন্ত্রী মাইক পম্পেও ‘চায়নিজ ভাইরাস’ ও ‘উহান ভাইরাস’-এর মতো বিভ্রান্তিকর শব্দ ব্যবহার করেননি, বর্তমান প্রেসিডেন্ট জো বাইডেনও চীনে কোভিড-১৯-এর উৎস সম্পর্কে তদন্ত করতে মার্কিন গোয়েন্দা সংস্থাকে নির্দেশ দেওয়ার মাধ্যমে চীনের দিকে আঙুল তুলেছেন।\nগত ২৭ আগস্ট যুক্তরাষ্ট্রের জাতীয় গোয়েন্দা সংস্থার পরিচালকের দপ্তর কোভিড-১৯-এর উৎস শনাক্তকরণ–সম্পর্কিত গোয়েন্দা সংস্থার মূল্যায়নের একটি সারসংক্ষেপ প্রকাশ করেছে। সেখানে সার্স-কোভ-২-এর উৎস হিসেবে প্রাকৃতিক উপায় অথবা ল্যাবরেটরি দুর্ঘটনা—কোনোটিকেই পুরোপুরি অস্বীকার করা হয়নি। প্রতিবেদনে ভুলভাবে দাবি করা হয়েছে, চীন ‘বৈশ্বিক তদন্তে ব্যাঘাত ঘটাচ্ছে, তথ্য প্রদানের ক্ষেত্রে প্রতিবন্ধকতা তৈরি করছে এবং অন্য দেশকে দোষারোপ করে যাচ্ছে’।\nপ্রত্যাশিতভাবে ইঙ্গিতপূর্ণ উপায়ে প্রতিবেদনে বারবার ‘উহানের একটি পরীক্ষাগার’ ও ‘উহান ইনস্টিটিউট অব ভাইরোলজি’—এ-জাতীয় শব্দ উল্লেখ করা হয়েছে। প্রতিবেদনে অপবাদ দেওয়া হয়েছে ‘বেইজিং বৈশ্বিক তদন্তে ব্যাঘাত ঘটাচ্ছে, তথ্য প্রদানের ক্ষেত্রে প্রতিবন্ধকতা তৈরি করছে এবং যুক্তরাষ্ট্রসহ অন্যান্য দেশকে দোষারোপ করছে’। ‘তদন্ত কোন দিকে ধাবিত করতে পারে, সে ব্যাপারে চীনের অনিশ্চয়তা’-কে সেখানে মিথ্যাভাবে অভিযুক্ত করেছে। এ ছাড়া ‘এ বিষয়কে ইস্যু করে চীনের ওপর রাজনৈতিক চাপ প্রয়োগে’ প্রকাশ্যে আন্তর্জাতিক সম্প্রদায়কে উসকানি দিচ্ছে।\nপ্রতিবেদনটিতে যথেচ্ছভাবে দাবি করা হয়েছে, ‘এই বৈশ্বিক মহামারির উৎস-সম্পর্কিত গুরুত্বপূর্ণ তথ্য চীনেই রয়েছে।’ একই দিনে হোয়াইট হাউসের জারি করা এক বিবৃতিতে চীনকে অভিযুক্ত করে বলা হয়েছে হয়েছে, চীন আন্তর্জাতিক তদন্ত আটকে রাখার চেষ্টা করেছে এবং স্বচ্ছতার বিষয়টিকে প্রত্যাখ্যান করেছে। এটি ‘সমমনা অংশীদারদের’ ‘গণপ্রজাতন্ত্রী চীনের ওপর চাপ প্রয়োগে’ আহ্বান জানিয়েছে। তবে মানুষ ভুলে যাবে না, মার্কিন গোয়েন্দা সংস্থার কুখ্যাত ট্র্যাক রেকর্ড রয়েছে। তারা মার্কিন রাজনীতিবিদদের পূর্বনির্ধারিত উদ্দেশ্যপ্রণোদিত লক্ষ্যকে সফল করার জন্য ‘প্রমাণ’ সংগ্রহ করতে, এমনকি প্রয়োজনে প্রমাণ আবিষ্কারেও দক্ষ।\nচীনকে অপবাদ দিয়ে মার্কিন সরকার নিজের দোষত্রুটি মুছে ফেলতে পারবে না। মার্কিন যুক্তরাষ্ট্রই প্রথম রিকম্বিনেন্ট ভাইরাস নিয়ে গবেষণা শুরু করে এবং এ বিষয়ে অশেষ দক্ষতা অর্জন করে।\nদীর্ঘদিন আগে সারা বিশ্ব পম্পেওকে গর্ব করে বলতে দেখেছে, ‘আমি সিআইএর পরিচালক ছিলাম, আমরা মিথ্যা বলেছি, আমরা প্রতারণা করেছি, আমরা চুরি করেছি। আমাদের সম্পূর্ণ প্রশিক্ষণ কোর্স ছিল। এটি আপনাকে আমেরিকার এক্সপেরিমেন্টের মহিমা মনে করিয়ে দেয়।’ পম্পেও যা বলেছেন, তা-ই তিনি বুঝিয়েছেন। ১৯৬৪ সালে মার্কিন গোয়েন্দা সম্প্রদায় একটি ত্রুটিপূর্ণ ও ভুল ব্যাখ্যা দেওয়া প্রতিবেদন তৈরি করেছিল, যাতে বলা হয়েছিল, উত্তর ভিয়েতনামের টর্পেডো নৌকা মার্কিন সপ্তম নৌবহরে হামলা করেছে, যার ফলাফল গালফ অব টংকিন রেজল্যুশনের দিকে ধাবিত করেছে এবং ভিয়েতনাম যুদ্ধের যুক্তরাষ্ট্রের সেনাবাহিনীর সম্পৃক্ততাকে তীব্রতর করেছে।\n২০০৩ সালে তৎকালীন মার্কিন পররাষ্ট্রমন্ত্রী কলিন পাওয়েল ইরাকের গণবিধ্বংসী অস্ত্র তথা ডব্লিউএমডির প্রমাণস্বরূপ জাতিসংঘ নিরাপত্তা পরিষদে ওয়াশিং পাউডারের বোতল নিয়ে গিয়েছিলেন। এরপর ইরাক আক্রমণ করা হয় এবং বলা বাহুল্য, সেই ডব্লিউএমডি কখনো পাওয়া যায়নি। এখন যখন যুক্তরাষ্ট্র নিজ দেশে বৈশ্বিক মহামারি নিয়ন্ত্রণ করতে ব্যর্থ হচ্ছে এবং বিভিন্ন ক্ষেত্রে তাদের ‘শক্তিশালী অবস্থান’ হারাচ্ছে, তখন মার্কিন গোয়েন্দা সংস্থাগুলোকে চীনের দিকে দৃষ্টি নিবদ্ধ রাখার নির্দেশ দেওয়ার বিষয়টি আশ্চর্যজনক কিছু নয়। গোয়েন্দা সংস্থার ওপর নির্ভর করা যুক্তরাষ্ট্রের পরিচালিত এ ‘তদন্ত’র লক্ষ্য ও উদ্দেশ্য কাচের মতোই পরিষ্কার।\nচীনকে অপবাদ দিয়ে মার্কিন সরকার নিজের দোষত্রুটি মুছে ফেলতে পারবে না। মার্কিন যুক্তরাষ্ট্রই প্রথম রিকম্বিনেন্ট ভাইরাস নিয়ে গবেষণা শুরু করে এবং এ বিষয়ে অশেষ দক্ষতা অর্জন করে। এটি স্পষ্টভাবে নথিভুক্ত আছে, নর্থ ক্যারোলাইনা বিশ্ববিদ্যালয়ের (ইউএনসি) স্কুল অব মেডিসিনের অধ্যাপক রালফ বারিক ১৯৯০ সালে রিকম্বিনেন্ট করোনাভাইরাস নিয়ে গবেষণা শুরু করেছিলেন। তিনি ২০২০ সালের সেপ্টেম্বরে ইতালীয় সংবাদমাধ্যম প্রেজাদিরেত্তাকে দেওয়া এক সাক্ষাৎকারে বলেছিলেন, ‘কোনো চিহ্ন না রেখেই একটি ভাইরাস তৈরি করা সম্ভব।’\nএ ছাড়া মার্কিন যুক্তরাষ্ট্রের বায়োল্যাব সুরক্ষা রেকর্ড সারা বিশ্বে সবচেয়ে খারাপ, যা তাদের করোনাভাইরাস রিকম্বাইনিংয়ে উচ্চ সক্ষমতার সঙ্গে অসামঞ্জস্যপূর্ণ। ২০১৫ সালের জানুয়ারি থেকে ২০২০ সালের জুন পর্যন্ত ইউএনসি জেনেটিকভাবে তৈরি অর্গানিজমের সঙ্গে সম্পৃক্ত ন্যাশনাল ইনস্টিটিউটস অব হেলথের (এনআইএইচ) ২৮টি ল্যাব দুর্ঘটনা রিপোর্ট করেছে। এর মধ্যে ছয়টি ঘটনার মধ্যে সার্স, মার্সসহ করোনাভাইরাস জড়িত ছিল, যার মধ্যে বেশ কয়েকটির জেনেটিক ইঞ্জিনিয়ারিং হয়েছিল। সব মিলিয়ে এ ঘটনায় আটজনের মতো গবেষক সংক্রমিত হতে পারেন।\nকোভিড-১৯–এর প্রাদুর্ভাবের আগে ২০১৯ সালের শেষে সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) ফোর্ট ডেট্রিকে অবস্থিত ইউএস আর্মি মেডিকেল রিসার্চ ইনস্টিটিউট অব ইনফেকশাস ডিজিজেসে (ইউএসএএমআরআইআইডি) তদন্ত পরিচালনা করে, যেখানে সুরক্ষাসংক্রান্ত গুরুতর ঘটনার লঙ্ঘন সম্পর্কে জানা যায় এবং যার পরিপ্রেক্ষিতে ইউএসএএমআরআইআইডি সাময়িকভাবে বন্ধ হয়ে যায়। পরবর্তী সময়ে এর নিকটবর্তী এলাকাগুলোয় জনগোষ্ঠীর মধ্যে শ্বাসযন্ত্রের রোগের প্রাদুর্ভাব ঘটে।\nএটা সত্যিই এক ভীতিকর ‘কাকতালীয়’ ঘটনা যে করোনাভাইরাস–সংক্রান্ত গবেষণালব্ধ তথ্য ও মোডিফিকেশন কৌশল ব্যবহারে অধ্যাপক বারিকের ইউএসএএমআরআইআইডি ও ফোর্ট ডেট্রিকে অবস্থিত ইন্টিগ্রেটেড রিসার্চ ফ্যাসিলিটির অংশীদারি রয়েছে। আসলে ফোর্ট ডেট্রিক বায়োল্যাব ও করোনাভাইরাসের মধ্যে সংযোগ সন্দেহের কারণে মার্কিন যুক্তরাষ্ট্রে কোভিড-১৯ প্রাদুর্ভাবের সময় বারবার সংশোধনের মাধ্যমে তারিখ এগোনো হয়েছে। এখন পর্যন্ত মার্কিন সরকার এ প্রশ্নগুলো এড়িয়ে গেছে এবং এ ব্যাপারে তেমন কিছু বলছে না।\nফোর্ট ডেট্রিক বেস ও অধ্যাপক বারিক উভয়েরই করোনাভাইরাস গবেষণার পাশাপাশি দুর্বল নিরাপত্তাব্যবস্থার দীর্ঘ ইতিহাস রয়েছে। মার্কিন সরকারের কেউ যদি ল্যাব লিক হাইপোথিসিসের ওপর জোর দিয়ে থাকেন, তাহলে যুক্তরাষ্ট্রের উচিত ফোর্ট ডেট্রিককে আন্তর্জাতিক তদন্তের জন্য উন্মুক্ত করে দেওয়া। একইভাবে ডব্লিউএইচও সেক্রেটারিয়েটের কেউ যদি ল্যাব লিক হওয়ার আশঙ্কা রয়েছে বলে মনে করে, তাহলে ফোর্ট ডেট্রিকে তদন্ত করাও ডব্লিউএইচওর দায়িত্ব। দুঃখজনকভাবে আমরা এখনো এ ব্যাপারে তাদের কোনো পরিকল্পনার কথা শুনিনি।\nগত ২৪ আগস্ট জেনেভা ও সুইজারল্যান্ডের অন্যান্য আন্তর্জাতিক সংস্থার জাতিসংঘ কার্যালয়ের চীনের স্থায়ী প্রতিনিধি, অ্যাম্বাসেডর চেন শু বিশ্ব স্বাস্থ্য সংস্থার মহাপরিচালক তেদরোস আধানম গেব্রেয়াসুসের কাছে চিঠি লেখেন এবং ‘ডাউটফুল পয়েন্টস অ্যাবাউট ফোর্ট ডেট্রিক (ইউএসএএমআরআইআইডি)’ ও ‘করোনাভাইরাস রিসার্চ কন্ডাক্টেড বাই ড. রালফ বারিক’স টিম অ্যাট ইউনিভার্সিটি অব নর্থ ক্যারোলাইনা’ শিরোনামের দুটি নন-পেপার জমা দেন। এর সঙ্গে তিনি ফোর্ট ডেট্রিক বেসে তদন্তের জন্য ২ কোটি ৫০ লাখের বেশি চীনা নেটিজেনের স্বাক্ষরিত একটি খোলা চিঠি জমা দেন।\nএ প্রসঙ্গে এক প্রশ্নের জবাবে ডব্লিউএইচও হেলথ ইমার্জেন্সি প্রোগ্রামের নির্বাহী পরিচালক ড. মাইকেল রায়ান বলেন, সার্স-কোভ-২–এর উৎস–সম্পর্কিত সব হাইপোথিসিস এখনো খতিয়ে দেখা হচ্ছে। তিনি জানান, ল্যাব লিক তত্ত্বের বিষয়ে বেইজিংয়ের বিরোধী অবস্থান রয়েছে, তাই ফোর্ট ডেট্রিকে তদন্তের জন্য তাদের আহ্বানের বিষয়টি ‘স্ববিরোধী’।\nবৈশ্বিক উৎস গবেষণার বিষয়ে চীনের অবস্থান দৃঢ় ও সুস্পষ্ট। ভাইরাসের উৎস খোঁজা একটি বৈজ্ঞানিক বিষয়। চীন সব সময় বৈজ্ঞানিক উৎস গবেষণায় সমর্থন ও অংশগ্রহণ অব্যাহত রাখবে\nএ ব্যাপারে মাইকেল রায়ানের কাছে আমার ব্যাখ্যা হলো, বৈজ্ঞানিকভাবে ভাইরাসের উৎস শনাক্তকরণের বিষয়ে আমাদের আমেরিকার ব্যতিক্রমবাদের জন্য কোনো স্থান রাখা উচিত নয়। ফোর্ট ডেট্রিক ও ইউএনসিতে তদন্তের আহ্বান জানিয়ে চীন বিশ্ববাসীকে যুক্তিসহ যুক্তরাষ্ট্রের ল্যাব লিক তত্ত্বের বিশ্বাসযোগ্যতা ও গ্রহণযোগ্যতা দেখাতে চায়। আমরা আশা করছি, এর মাধ্যমে বৈশ্বিক উৎস গবেষণাকে মার্কিন রাজনীতি দ্বারা সৃষ্ট ব্যাঘাত থেকে মুক্ত করা যাবে এবং এর সঙ্গে উৎস গবেষণার জন্য আরও বিজ্ঞানভিত্তিক ক্ষেত্র তৈরি করা যাবে।\nপ্রকৃতপক্ষে, বৈশ্বিক উৎস গবেষণার বিষয়ে চীনের অবস্থান দৃঢ় ও সুস্পষ্ট। ভাইরাসের উৎস খোঁজা একটি বৈজ্ঞানিক বিষয়। চীন সব সময় বৈজ্ঞানিক উৎস গবেষণায় সমর্থন ও অংশগ্রহণ অব্যাহত রাখবে। ডব্লিউআইভি থেকে করোনাভাইরাস ছড়ানো একটি অসম্ভব বিষয়; বিশ্ব স্বাস্থ্য সংস্থা-চীন যৌথ গবেষণা প্রতিবেদনে বিষয়টি স্পষ্টভাবে দেখানো হয়েছে। যাঁরা জোর দিয়ে বলেন, ল্যাব লিকের আশঙ্কাকে উড়িয়ে দেওয়া যায় না, তাঁদের উচিত ফোর্ট ডেট্রিক ও ইউএনসিকে স্বচ্ছতা ও ন্যায়বিচারের নীতিতে তদন্ত করা। তাঁরা যদি ল্যাব লিক তত্ত্বের ওপর জোর দিতে চান, তাহলে তাঁদের উচিত বিশ্ব স্বাস্থ্য সংস্থার বিশেষজ্ঞদের ফোর্ট ডেট্রিক ও ইউএনসিতে তদন্ত শুরু করার জন্য আমন্ত্রণ জানানো।\nবিজ্ঞান–সংশ্লিষ্ট কমিউনিটিতে মার্কিন সরকারের এ ধরনের পদক্ষেপের বিরোধিতা তৈরি হয়েছে। সম্প্রতি দ্য ল্যানসেট ও সেল বিশ্ব স্বাস্থ্য সংস্থা-চীন যৌথ প্রতিবেদনের সিদ্ধান্তের সমর্থনে বিভিন্ন দেশের কয়েক ডজন বিজ্ঞানীর সহলেখক হিসেবে যৌথভাবে লেখা নিবন্ধ প্রকাশ করেছে। সেখানে তাঁরা উৎস শনাক্তকরণ গবেষণার সময় রাজনৈতিক জল্পনা-কল্পনা এড়ানোর আহ্বান জানিয়েছেন।\nবিজ্ঞানীরা বলেছেন, ‘বৈশ্বিক মহামারির উৎসবিষয়ক আলোচনাটিকে রাজনৈতিকীকরণ করা হয়েছে এবং বিষয়টি উত্তপ্ত হয়ে উঠেছে। আমরা অনুধাবন করেছি, যেসব প্রমাণ পাওয়া গেছে, সেগুলো গুরুত্বের সঙ্গে খতিয়ে দেখার এটাই উপযুক্ত সময়। ভবিষ্যতে মহামারি যাতে না দেখা দেয়, সে জন্য মানবদেহে ভাইরাসের অনুপ্রবেশ রুখতে রাজনৈতিক সদিচ্ছার প্রয়োজন। কিন্তু ভুল দিকে মনোনিবেশ করলে সঠিক সিদ্ধান্ত নেওয়ার প্রচেষ্টা ব্যর্থ হবে।’\nবুদ্ধিসম্পন্ন যুক্তিবাদী যেকোনো মানুষ এ মার্কিন গোয়েন্দা প্রতিবেদনকে অগ্রহণযোগ্য হিসেবে বিবেচনা করবেন। তবে মার্কিন প্রতিবেদনটি শতভাগ অকেজো নয়। এটি আমাদের ‘রাজনৈতিক ভাইরাস’–এর সুস্পষ্ট উপস্থিতি সম্পর্কে জানান দেয়, যে ব্যাপারে আমাদের সত্যিই সচেতন ও সতর্ক থাকতে হবে। একবার এই ‘রাজনৈতিক ভাইরাস’ দ্বারা সংক্রমিত হলে সারা বিশ্ব অবিশ্বাস ও বিভাজনের শিকার হবে। এর ফলে বৈশ্বিক মহামারি মোকাবিলায় বৈশ্বিক সহযোগিতার গতি কমে যাবে এবং সবার জন্য টিকা নিশ্চিতের মতো বিষয়ে যে অগ্রাধিকার দেওয়া উচিত, সে ব্যাপারে গুরুত্ব কমে আসবে। স্বল্পোন্নত ও উন্নয়নশীল রাষ্ট্রগুলোকে এ জন্য দুর্ভোগ পোহাতে হবে। গুরুত্বপূর্ণ বিষয় হচ্ছে, কোনো রাষ্ট্র নতুন ভাইরাস চিহ্নিত করলে, তাকে এভাবে সমস্যা সৃষ্টিকারী হিসেবে বাজেভাবে দোষারোপ করা হলে পরবর্তী সময়ে মারাত্মক রোগজীবাণুর সন্ধান পেলে কোনো দেশ কি আর বিশ্বকে সতর্ক করার মতো সাহস করবে?\nভাইরাস মিউটেশনের ফলে সৃষ্ট বৈশ্বিক মহামারির নতুন ঢেউ বহু দেশে ছড়িয়ে পড়েছে বলে বিশ্ব বর্তমানে একটি সংকটপূর্ণ সময় পার করছে। মার্কিন যুক্তরাষ্ট্রের এখন রাজনৈতিক কৌশলের জন্য উৎস শনাক্তকরণের বিষয়টি ব্যবহার বন্ধের সময় এসেছে। চীন, আমেরিকাসহ সমগ্র বিশ্বকে এখন সংকীর্ণ রাজনীতির বাইরে এসে বৃহত্তর কল্যাণের দিকে মনোনিবেশ করতে হবে। টিকা উৎপাদন ত্বরান্বিত করতে, টিকার ন্যায়সংগত বণ্টন নিশ্চিত করতে, অর্থনীতি পুনরায় সচল করতে, বৈশ্বিক মহামারিকে পরাজিত করতে এবং আমাদের স্বাস্থ্য ও সমৃদ্ধি পুনরুদ্ধার করতে চীন ও বাংলাদেশের জনগণকে দ্বিপক্ষীয় ও বহুপক্ষীয় পর্যায়ে সম্মিলিতভাবে কাজ করতে হবে।\nলি জিমিং বাংলাদেশে নিযুক্ত চীনের রাষ্ট্রদূত


মেঘনার ভাঙন: উপকূলে ঈদ কেটেছে উৎকণ্ঠায়\nআপডেট: ২০১৯-০৬-০৭ ১২:৫১:৪৩ পিএম\nমেঘনার তীর ভাঙছেই, বিলীন হওয়ার পথে তীর রক্ষা বাঁধ। ছবি: বাংলানিউজ\nতীর রক্ষা বাঁধে বেশ কয়েকবার ধসের পর ভাঙনের মুখে পড়ায় এমন পরিস্থিতির সৃষ্টি হয়েছে বলে জানিয়েছেন স্থানীয় এলাকাবাসী।\nভুক্তভোগীরা বলছেন, বর্ষা মৌসুম এলেই ভাঙন ভয়াবহ রূপ নেয়। বৃষ্টি ও জোয়ারের পানি বাড়লে ভাঙনও বাড়ে। ঈদের আগের দিন থেকে বৃষ্টি শুরু হয়, নদীতে বাড়তে থাকে জোয়ারের পানি। ভাঙনে তীর রক্ষা বাঁধে ফের ধস নেমে বিস্তীর্ণ জনপদ প্লাবিত হওয়ার উপক্রম হয়েছে।\nঘূর্ণিঝড় ‘ফণী’র প্রভাবে ঝড়-বৃষ্টির কারণে বাঁধ ক্ষতিগ্রস্ত হওয়ায় আতঙ্ক উৎকণ্ঠা যেন আরও বেড়েছে। এর আগে গত দেড় বছরে তীর রক্ষা বাঁধে অন্তত আট থেকে ১০ বার ধস নামে। তবে সংস্কারে সেভাবে উদ্যোগ চোখে পড়েনি।\nসাহেবেরহাট ইউনিয়ন পরিষদের চেয়ারম্যান আবুল খায়ের বাংলানিউজকে বলেন, আমার ইউনিয়নের বেশির ভাগ অংশ নদীতে বিলীন হয়ে গেছে। এজন্য অনেক পরিবার বেড়িবাঁধের পাশে অন্যের জায়গায় আশ্রয় নিয়েছে। ভাঙন আতঙ্কে গত ঈদও ভালো কাটেনি তাদের।\nস্থানীয়দের অভিযোগ, অনিয়ম ও নিম্নমানের কাজ করায় ওই বাঁধে বারবার ধস নামে। দ্বিতীয় পর্যায়ের কাজ শুরু না হওয়ায় এবং বাঁধে ধস নামার পর প্রয়োজনীয় উদ্যোগ না নেওয়ায় বাঁধের এক কিলোমিটার এখন বিলীন হওয়ার পথে। যে কারণে স্থানীয়দের মাঝে ঈদের আনন্দ ছিল না; ছিল দুঃশ্চিন্তা আর চরম হতাশা।\nকমলনগরের চর ফলকন, সাহেবেরহাট, পাটারিরহাট, চর কালকিনি ইউনিয়নে মেঘনা নদীর তীরে তীব্র ভাঙন ধরেছে। মাতাব্বরহাট তীর রক্ষা বাঁধের বিভিন্ন অংশে ভয়াবহ ভাঙন দেখা দিয়েছে। নদীর ঢেউ আর জোয়ারের পানির আঘাতে ব্যাপকভাবে প্রতিনিয়তই ভাঙছে বাঁধ।\nভাঙন ঠেকানো না গেলে পুরো বাঁধ বিলীন হয়ে যাওয়ার আশঙ্কা করেছেন স্থানীয় এলাকাবাসী। তারা বলেন, একবার ভেঙে গেলে অরক্ষিত হয়ে পড়বে কমলনগর। হুমকিতে পড়বে উপজেলা কমপ্লেক্সসহ সরকারি-বেসরকারি বহু গুরুত্বপূর্ণ স্থাপনা।\nউপজেলার চরফলকন ইউনিয়নের বাসিন্দা বেলায়েত হোসেন বাংলানিউজকে বলেন, ভাঙতে ভাঙতে নদী বাড়ির কাছে চলে এসেছে। সম্প্রতি ফণীর আঘাতে বাঁধটাও বিধ্বস্ত। যে কারণে আমরা আতঙ্কিত, কখন আবার বাড়িটাও চলে যায় নদীগর্ভে।\nএদিকে ভাঙন প্রতিরোধে প্রয়োজনীয় ব্যবস্থা নেওয়ার দাবিতে বিভিন্ন সময় বেশ কয়েকটি সংগঠন জনগণকে নিয়ে নদী ভাঙন প্রতিরোধে কার্যকর পদক্ষেপ নিতে মানববন্ধন, প্রধানমন্ত্রীর স্মারকলিপি দেওয়া ও সড়ক অবরোধের মতো কর্মসূচি পালন করেছে।\nপরবর্তীতে মেঘনা নদীভাঙন রোধে রামগতি ও কমলনগর এলাকায় বাঁধ নির্মাণে এক হাজার ৩৫০ কোটি টাকার একটি প্রকল্পের অনুমোদন দেয় সরকার। ২০১৪ সালের ৫ আগস্ট প্রথম পর্যায়ে ১৯৮ কোটি টাকার প্রকল্প বরাদ্দ দেওয়া হয়।\nপ্রথম পর্যায়ের বরাদ্দ টাকায় রামগতিতে এক কিলোমিটার, আলেকজান্ডারে সাড়ে তিন কিলোমিটার ও কমলনগরে এক কিলোমিটার বাঁধ বাস্তবায়ন করা হয়। কিন্তু কমলনগর রক্ষায় মাত্র ১ কিলোমিটার বাঁধ যথেষ্ট নয়। এখানে অন্তত আরও ৮কিলোমিটার বাঁধ নির্মাণ প্রয়োজন বলে মনে করেন স্থানীয়রা।\nস্থানীয় লক্ষ্মীপুর পানি উন্নয়ন বোর্ডের নির্বাহী প্রকৌশলী মোহাম্মদ মুসা বলেন, ঘূর্ণিঝড় ফণীর আঘাতে নদীর তীর রক্ষা বাঁধের ক্ষতি হয়েছে। ধস ও ভাঙন ঠেকাতে জিও ব্যাগ (বালুভর্তি বিশেষ ব্যাগ) ডাম্পিং করা হয়েছে। এছাড়া ভাঙন ঠেকাতে প্রয়োজনীয় উদ্যোগ নেওয়া হবে।\nএদিকে সম্প্রতি পানিসম্পদ প্রতিমন্ত্রী কর্নেল (অব.) জাহিদ ফারুক লক্ষ্মীপুরের কমলনগর উপজেলার মেঘনা নদীভাঙন কবলিত মাতাব্বরহাট এলাকা পরিদর্শন করেছেন। এ সময় পথসভায় তিনি বলেন, কমলনগরকে আর ভাঙতে দেওয়া যাবে না, ভাঙন থেকে রক্ষা করা হবে।\n‘দ্রুত সময়ের মধ্যে কমলনগরে ৬০০ মিটার ও রামগতিতে ৭০০ মিটার বাঁধের কাজ করা হবে। এছাড়া নদীর তীর রক্ষায় আরও ১৫ কিলোমিটার কাজ বাস্তবায়নে যথাযথ উদ্যোগ নেওয়া হবে।’\nপ্রসঙ্গত, দীর্ঘ তিন যুগের বেশি সময় ধরে কমলনগরে মেঘনা নদীর ভাঙন অব্যাহত রয়েছে। ভাঙনে বিলীন হয়ে গেছে হাট-বাজার, রাস্তা-ঘাট, হাজার হাজার একর ফসলি জমি, শিক্ষাপ্রতিষ্ঠান ও আশ্রয়কেন্দ্রসহ বহু স্থাপনা। হুমকির মুখে রয়েছে কমলনগর উপজেলা কমপ্লেক্সসহ সরকারি বেসরকারি বহু প্রতিষ্ঠান।\nএ বিষয়ে যোগাযোগ করা হলে লক্ষ্মীপুর-৪ (কমলনগর-রামগতি) আসনের সংসদ সদস্য (এমপি) মেজর (অব.) আবদুল মান্নান বলেন, সারাবছর ধরে মেঘনার ভয়াবহ ও অব্যাহত ভাঙনে কমলনগর ও রামগতির মানুষ অসহায় হয়ে পড়েছে। এ ভয়াবহ ভাঙন রোধে প্রয়োজনীয় উদ্যোগ নেওয়া হবে।\nবাংলাদেশ সময়: ১২৪৫ ঘণ্টা, জুন ০৭, ২০১৯\nকপিরাইট © 2020-05-28 10:47:05 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান\ncache_14 2019-06-07 12:51:43


অস্ত্র ছেড়ে সমাজের মূল স্রোতে ফিরলেন দুই মাওবাদী, রাজ্য পুলিশের দফতরে আত্মসমর্পণ | Two Maoist leaders surrendered at the state police headquarters in Kolkata - Bengali Oneindia\n51 min ago এটিএম কেটে টাকা লুঠ, জলপাইগুড়িতে গ্রেফতার ১\n57 min ago মেরে তাড়াব! এনআরসি নিয়ে বিজেপিকে হুঁশিয়ারি সিপিএম-এর\nঅস্ত্র ছেড়ে সমাজের মূল স্রোতে ফিরলেন দুই মাওবাদী, রাজ্য পুলিশের দফতরে আত্মসমর্পণ\n| Published: January 25 2017, 15:48 [IST]\nকলকাতা, ২৫ জানুয়ারি : অস্ত্র ছেড়ে সমাজের মূল স্রোতে ফিরলেন দুই মাওবাদী। বুধবার কলকাতায় রাজ্য পুলিশের সদর দফতরে এসে দুই মাওবাদী নেতা-নেত্রী আত্মসমর্পণ করলেন। তাঁরা দীর্ঘ ১৫ বছর ধরে মাওবাদী ক্রিয়াকলাপের সঙ্গে যুক্ত ছিলেন। এদিন রাজ্য পুলিশের ডিজি সুরজিৎ কর পুরকায়স্থ ও কলকাতা পুলিশ কমিশনার যৌথ সাংবাদিক সম্মেলনে এই কথা জানান। মাওবাদী নেতা রঞ্জিত পাল ও তাঁর স্ত্রী ঝর্না গিরি বাঁকুড়া, পুরুলিয়া ও ঝাড়খণ্ড স্কোয়াডের দায়িত্বে ছিলেন।\nরঞ্জিত বাঁকুড়ার মাওবাদী নেতা বিক্রমের সঙ্গে বিবাদের জেরে দল থেকে বহিষ্কৃতও হয়েছিলেন। তারপরই দলে তাঁর গ্রহণযোগ্যতা কমতে থাকে। এই মাওবাদী নেতা চাইছিলেন সমাজের মূল স্রোতে ফিরতে।\nএই মর্মে রাজ্য পুলিশের কাছে আবেদন জানান রঞ্জিত পাল। তিনি জানান, অস্ত্রসংবরণ করে আত্মসমর্পণ করতে চান তিনি। তাঁর স্ত্রীও আত্মসমর্পণ করতে ইচ্ছুক। এদিন তাঁরা রাজ্য পুলিশের দফতরে গিয়ে আত্মসমর্পণ করেন। রাজ্য পুলিশের ডিজি দুই প্রাক্তন মাওবাদী নেতা-নেত্রীকে পাশে নিয়ে আহ্বান জানান, এ রাজ্যে যাঁরা মাওবাদীদের সঙ্গে হাত মিলিয়েছিলেন, এখন ভুল বুঝতে পেরেছেন, তাঁরা মূল স্রোত ফিরতে পারেন।\nউল্লেখ্য গত দু'বছরে ২১৯ জন মাওবাদী আত্মসমর্পণ করেছেন। এদিন যে দু'জন আত্মসমর্পণ করলেন, তাঁরা নন্দীগ্রাম ও লালগড় আন্দোলনে সক্রিয় ভূমিকা নিয়েছিলেন। পুলিশকর্মী পার্থ ও সৌমজিৎ হত্যাকাণ্ডে এঁরা অন্যতম অভিযুক্ত। আত্মসমর্পণকারী দুই মাওবাদীকে পুলিশ এরপর জিজ্ঞাসাবাদ করবে। তাঁদের কাছ থেকে আরও তথ্য জানাই উদ্দেশ্য পুলিশের। রাজ্যেও মাওবাদী ক্রিয়াকলাপ রুখতে এই তথ্য সহায়তা করবে।\nmaoist arms police kolkata মাওবাদী আত্মসমর্পণ পুলিশ কলকাতা সমাজ\nTwo Maoists returned to mainstream of society leaving arms. On Wednesday two Maoist leaders surrendered at the state police headquarters in Kolkata.\nStory first published: Wednesday, January 25, 2017, 15:48 [IST]